hotchpotch/miracl-hf-unified huggingface dataset:
বি কে দাস রোড
বি কে দাস রোড বাংলাদেশ এর রাজধানী ঢাকার দক্ষিণভাগে বুড়িগঙ্গা নদীর সন্নিকটে অবস্থিত একটি রাস্তা। এটি ফরাসগঞ্জের ৭৯ তম ওয়ার্ডে অবস্থিত। ১৯২৭ সালে বিখ্যাত ব্যবসায়ী বসন্ত কুমার দাসের নামে এই রাস্তাটির নামকরণ করা হয়।
বসন্ত কুমার দাস ছিলেন বরিশাল এর অধিবাসী। ১২ বছর বয়সে তিনি ঢাকায় চলে আসেন। পরে ফরাসগঞ্জে স্থায়ী হন এবং এখানেই ব্যবসায় উন্নতি লাভ করেন।
১৯২০ সালের শুরুর দিকে বসন্ত কুমার ঢাকার একজন প্রভাবশালী ব্যবসায়ী হয়ে ওঠেন। স্থানীয় লোকজন তার সম্মানে ফরাসগঞ্জের রাস্তাটি তার নামে রাখে। এ রাস্তাটি মূলত একটি আবাসিক এলাকা। ঢাকার অভিজাত শ্রেণির লোকজন এখানে বসবাস করতেন। রাস্তাটির দুপাশে অসংখ্য ঐতিহ্যবাহী স্থাপনা বিদ্যমান।
পুঁথিঘর ৭৪/১ বি কে দাস রোডে অবস্থিত। এটি প্রায় ১৫০ বছরের পুরনো। এর প্রকৃত মালিক অজ্ঞাত। বর্তমানে এটি বিভিন্ন কাজের জন্য একাধিক ব্যক্তির মালিকানায় বণ্টিত। মন্ত্রী গৌতম চক্রবর্তী এর প্রধান অংশের মালিক। এর গঠন মোটামুটি ভাল অবস্থায় আছে।
এটি ৩ নম্বর বি কে দাস রোডে অবস্থিত। স্থাপনাটি প্রায় শত বছরের পুরনো। এটি প্রথমে শ্যাম বাবুর অধিকারে থাকলেও বর্তমানে একটি কমিটি দ্বারা পরিচালিত হয়।
প্রায় একশ বছর আগে বসন্ত কুমার দাসের নির্মিত এ মন্দিরটি ২ নং বি কে দাস রোডে অবস্থিত। বর্তমানে এটি নদুবাবু কর্তৃক পরিচালিত হয়। এটি অস্থিতিশীল অবস্থায় রয়েছে।
মঙ্গলালয় বাড়িটি ৬৫ বি কে দাস রোডে অবস্থিত। ১৯১৫ সালে জমিদার আশুতোষ দাস এটি নির্মাণ করেন। এটি ‘পুতুল বাড়ি’ নামেও পরিচিত। আশুতোষ দাসের পৌত্র দিলীপ কুমার দাস এটি উত্তরাধিকার সূত্রে লাভ করেন। বাড়িটির কিছু অংশ ঝুঁকিপূর্ণ অবস্থায় আছে।
১১ বি কে দাস রোডে অবস্থিত বিবি কা রওজা ঢাকার প্রথম ইমামবারা। এটি ১৬০০ খ্রিস্টাব্দে প্রতিষ্ঠিত হয়। বর্তমানে এর আদি স্থাপনা আর নেই। বর্তমানে খাদেম মো. সাজ্জাদ হোসাইন এর দেখাশোনা করে থাকেন। একটি চারতলা মেহমানখানা এর সঙ্গে যুক্ত আছে।
প্রায় একশ বছরের পুরনো এ বাড়িটি ৪৫ বি কে দাস রোডে অবস্থিত। জমিদার প্রসন্নবাবু এর আদি মালিক ছিলেন।
একসময়ের আবাসিক সড়কটি এখন মূলত বাণিজ্যিক এলাকায় পরিণত হয়েছে। প্রচণ্ড যানজটের কারণে অভিজাত বাসিন্দাগণ এলাকাটি ছেড়ে চলে গেছেন। এখানে অনেক কাঠের দোকান রয়েছে।
২০১৮ ফিফা বিশ্বকাপ গ্রুপ সি
২০১৮ ফিফা বিশ্বকাপ এর গ্রুপ সি পর্বের খেলা ২০১৮ সালের ১৬ থেকে ২৬ জুন অনুষ্ঠিত হবে। এই গ্রুপে অংশগ্রহণ করছে ফ্রান্স, অস্ট্রেলিয়া, পেরু এবং ডেনমার্ক। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
দুই দলের পূর্বে মোট ৪ ম্যাচে দেখা হয়েছে, সর্বশেষ ২০১৩ সালের বন্ধুত্বপূর্ণ ম্যাচে, সেই ম্যাচে ফ্রান্স ৬-০ ব্যবধানে বিজয়ী হয়।
দুই দলের পূর্বে কোনদিন দেখা হয়নি।গ্রুপ পর্বে যদি সামগ্রিক ও মুখোমুখি খেলার মানদন্ডের উপর ভিত্তি করেও যদি একাধিক দল একই অবস্থানে থাকে তবে সুশৃঙ্খল ভাবে খেলার জন্য পয়েন্ট এর উপর ভিত্তি করে দলীয় অবস্থান নির্ধারিত হবে। এই পয়েন্ট নির্ণয় করা হবে গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে যা নিম্নে বর্ণিত হল।একটি ম্যাচে একজন খেলোয়াড়ের জন্য নিম্নে বর্ণিত উপায়ের মধ্যে শুধুমাত্র একভাবেই পয়েন্ট কাটা যাবে।
ঢপ গান
ঢপ গান বা ঢপ কীর্তন বাংলার এক জনপ্রিয় কীর্তনাঙ্গের গান। ঢপ গান মূলতঃ বৈষ্ণব কীর্তনের দিব্যভাবরোহিত একটি লৌকিক ধারা। রূপচাঁদ অধিকারী মুর্শিদাবাদের মনোহরশাহী ঘরানার সঙ্গীতকে কীর্তনের আঙ্গিকে হালকা সুরের ছন্দে নতুন করে উপস্থাপনা করেন। যা পরে অষ্টাদশ শতাব্দীতে "ঢপ কীর্তন" নামে পরিচিতি লাভ করে কলকাতা ও তার পার্শ্ববর্তী অঞ্চলে ঢপ কীর্তন ভীষণ জনপ্রিয় হয়। মধুসূদন কিন্নর ও রূপচাঁদ পক্ষী ছিলেন ঢপ গানের বিখ্যাত দুই গায়ক। এছাড়াও রূপচাঁদের দেখানো পথ ধরে পরে অঘোর দাস, দ্বারিক দাস, মধুসূদন কান, মোহন দাসের মতো শিল্পীরা খ্যাতি পেয়েছিলেন।
মধ্যযুগের শেষের দিকে বৈষ্ণব কীর্তন তার দিব্যভাব হারিয়ে বিভিন্ন লৌকিক রূপ ধারণ করতে শুরু করে। ঢপ গান তাদের মধ্যে অন্যতম। ঈশ্বরচন্দ্র গুপ্তের রচনায় ঢপ গানের উল্লেখ পাওয়া যায় যদিও তার বহু আগে থেকেই ঢপ গান প্রচলিত ছিল। কীর্তন বিশেষজ্ঞরা অনুমান করেন রূপচাঁদ অধিকারীই প্রথম মুর্শিদাবাদের অন্যতম ঘরানা বা মনোহরশাহীকে ভেঙে হাল্কা সুরের সৃষ্টি করেন। এই কীর্তন গানই জনসমাজে ঢপ কীর্তন নামে পরবর্তীতে জনপ্রিয়তা লাভ করে। প্রচলিত কীর্তন গানের থেকে ঢপ কীর্তন ছিল অনেক সহজ, সরল ও লৌকিক ধারার। এমনকী অনেকের দাবি সেই সময় হিন্দু শ্রাদ্ধবাসরেও ঢপ কীর্তন গাওয়া হতো। সাধারণ পালা কীর্তনের মতো রূপচাঁদ ঢপ কীর্তনে দান, মাথুর, মান, নৌকা বিলাস পালার প্রচলন ঘটিয়েছিলেন। 
এছাড়াও যশোহর জেলার রাঢ়খাদিয়া নিবাসী জনৈক রাধামোহন বাউল ঢপ গানের চারটি পালা - 'মান', 'মাথুর', 'অক্রূর সংবাদ' ও 'কুরুক্ষেত্র' রচনা করেন। তার গানগুলি ছিল ভক্তিরসে পরিপূর্ণ। ঢপ গানের শ্রেষ্ঠ গায়ক মধুসূদন কিন্নর তার ছাত্র ছিলেন। মধুসূদন কিন্নর বা মধুকানের ঢপ ছিল প্রধানতঃ ভক্তিমূলক। শৈশবে রবীন্দ্রনাথ মধুকানের ঢপ গান শুনেছিলেন। ঊনবিংশ শতাব্দীতে কলকাতার বিখ্যাত গীতিকার ও গায়ক রূপচাঁদ পক্ষী ঢপ গান গাইতেন। তার সংকলিত সঙ্গীতরসকল্লোলে ঢপ গান স্থান পেয়েছিল।
বর্তমানে ঢপ গান লুপ্তপ্রায়। ২০১৪ সালে পশ্চিমবঙ্গ সরকারের তথ্য ও সংস্কৃতি বিভাগের উদ্যোগে নবদ্বীপে রাজ্য কীর্তন উৎসবে ঢপ কীর্তন পরিবেশিত হয়। পশ্চিমবঙ্গ সরকার নবদ্বীপে কীর্তন গুরুকুল স্থাপনের মাধ্যমে বাংলার অন্যান্য কীর্তনের পাশাপাশি ঢপ কীর্তন চর্চার ব্যবস্থা করছে।
ট্র্যাভিস নাইট
ট্র্যাভিস অ্যান্ড্রু নাইট (জন্ম ১৩ সেপ্টেম্বর, ১৯৭৩) একজন মার্কিন অ্যানিমেটর, চলচ্চিত্র পরিচালক এবং প্রযোজক, যিনি লাইকা এন্টারটেইনমেন্ট এর প্রধান অ্যানিমেটর হিসেবে কাজ করার জন্য এবং "কুবো এন্ড দা টু স্ট্রিংস" (তার প্রথম পরিচালনা) পরিচালনার জন্য পরিচিত।
প্রিন্স এডওয়ার্ড দ্বীপ
প্রিন্স এডওয়ার্ড দ্বীপ (PEI বা P.E.I.; ) হচ্ছে একটি কানাডীয় প্রদেশ যা একই নামে গঠিত একটি দ্বীপ, সেই সাথে অনেক ছোট দ্বীপ নিয়ে এটি গঠিত। প্রিন্স এডওয়ার্ড দ্বীপটি কানাডার তিনটি উপকূলবর্তী প্রদেশসমূহ এর মধ্যে একটি এবং ভূমি ও জনসংখ্যার দিক থেকে কানাডার সবচেয়ে ছোট প্রদেশ।
এটি ঐতিহ্যবাহী অঞ্চল মি'কমাক-এর অংশ, ১৭০০ শতকে এটি ব্রিটিশ সাম্রাজ্যের অন্তভুর্ক্ত হয় এবং ১৮৭৩-এ কানাডার প্রদেশ হিসেবে সংগঠিত হয়। প্রদেশটির রাজধানী শার্লটটাউন। ২০১৬-এর আদমশুমারীর হিসেবে , প্রিন্স এডওয়ার্ড দ্বীপে ১৪২,৯০৭ জন বাসিন্দা রয়েছে।
এখানকার অর্থনীতির মেরুদন্ড হল কৃষি; এটি কানাডার ২৫% আলুর উৎপত্তিস্থল। দ্বীপটির বেশ কিছু অনানুষ্ঠানিক নাম রয়েছে: পুরো প্রদেশের পশু চরানোর দৃশ্য এবং সতেজ কৃষি জমির কথা উল্লেখ করে; "উপসাগরীয় বাগান," এবং ১৮৬৪ সালে শার্লটটাউন কনফারেন্সের উল্লেখ করে "কনফেডারেশনের জন্মস্থান" বা "কনফেডারেশন প্যাডেল" ঢাকা হয়, তাছাড়াও প্রিন্স এডওয়ার্ড দ্বীপটি ১৮৭৩ পর্যন্ত কনফেডারেশনে যোগ দেয়নি, যখন এটি কানাডার ৭ম প্রদেশ হতো। ঐতিহাসিকভাবে, প্রিন্স এডওয়ার্ড দ্বীপ কানাডার পুরোনো বসতিস্থলগুলোর একটি এবং জনসংখ্যা উপাত্তের ভিত্তিতে এখনও কানাডার পুরোনো অভিবাসনকারী সেল্টিক, এংলো স্যাক্সন এবং ফরাসিদের মনে করায় যারা এখানে এখনও প্রভাব বিস্তার করে আছে।
প্রিন্স এডওয়ার্ড দ্বীপ হ্যালিফ্যাক্স, নোভা স্কোশিয়া থেকে উত্তরে এবং কেবেক সিটি থেকে পূর্বে অবস্থিত। মূল ভূখন্ড ও ২৩১টি ছোট দ্বীপ নিয়ে এটি অবস্থিত। সামগ্রিকভাবে, পুরো প্রদেশটির মূল ভূখণ্ড হল । মূল দ্বীপটির আয়তন , মার্কিন যুক্তরাষ্ট্রের রাজ্য ডেলাওয়্যার থেকে সামান্য কিছুটা বড়। এটি বিশ্বের ১০৪তম বৃহত্তম দ্বীপ এবং কানাডার ২৩তম বৃহত্তম দ্বীপ। প্রিন্স এডওয়ার্ড দ্বীপ হচ্ছে ক্যারিবীয় অঞ্চলের বাহিরে উত্তর আমেরিকার একমাত্র উপনিবেশিক বিচারব্যবস্থা যেখানে কোন মূল ভূখন্ডের অঞ্চল নেই, এবং কোনও ভূখণ্ডের সীমানা নেই এমন একমাত্র আঞ্চলিক ক্ষেত্র।
দ্বীপটি প্রিন্স এডওয়ার্ড, কেন্টের ডিউক ও স্ট্রেথার্ন (১৭৬৭-১৮২০) এর নামে রাখা হয়েছে। যিনি ছিলেন তৃতীয় কিং জর্জ এবং রাণী ভিক্টোরিয়া-এর চতুর্থ পুত্র। প্রিন্স এডওয়ার্ডকে "কানাডীয় মুকুটের পিতা" বলা হয়। নিম্নলিখিত দ্বীপের এই ল্যান্ডমার্কগুলো ডিউক অফ কেনট এর নামে নামকরণ করা হয় :ফ্রেঞ্চ ভাষায়, বর্তমানে একে "Île-du-Prince-Édouard" নামে অভিহিত করা হয়, তবে এটির সাবেক ফ্রেঞ্চ নাম, ১৭৯৮ খ্রিস্টাব্দে এটি ব্রিটিশদের দ্বারা পুনঃপ্রতিষ্ঠিত না হওয়া পর্যন্ত এই দ্বীপটির নাম ছিল, "Île Saint-Jean" (সেন্ট জন দ্বীপ)।
২০১১ সালের জাতীয় পরিবার জরিপ অনুযায়ী, এখানকার বৃহত্তম গোষ্ঠী হচ্ছে স্কটিশ বংশোদ্ভূত (৩৯.২%), এই দ্বারা অনুযায়ী ইংরেজ (৩১.১%), আইরিশ (৩০.৪%), ফরাসি (২১.১%), জার্মান (৫.২%), এবং ডাচ (৩.১%) বংশোদ্ভূত।
প্রিন্স এডওয়ার্ড দ্বীপের জনসংখ্যার অধিকাংশ হল মূলত শ্বেতাঙ্গ; সেখানে কিছু দৃশ্যমান সংখ্যালঘুও রয়েছে। চাইনিজ কানাডীয়রা হচ্ছে প্রিন্স এডওয়ার্ড দ্বীপের সবচেয়ে বড় দৃশ্যমান সংখ্যালঘু গোষ্ঠী, যা মোট প্রদেশের জনসংখ্যার ১.৩%। তাদের প্রায় অর্ধেক নিজেদের জাতিগতভাবে "কানাডিয়ান" হিসেবে চিহ্নিত করেছে।
কিয়া সুপার কুল হে হাম
কিয়া সুপার কুল হে হাম একটি প্রাপ্তবয়স্ক কমেডি সিনেমা যেটা একতা কাপুর ও শোভা কাপুর প্রযোজনা করেছন। সিনেমাটি পরিচালনা করেছেন শচীন ইয়ার্দি। এটিকে হিট সিনেমা হিসেবে বিবেচনা করা হয়।কিয়া কুল হে হাম ৩ ২০১৬ সালের ২২ জানুয়ারি মুক্তি পায়।এটিও আগের সিনেমা গুলোর মতোই সফল হয়।
আলি নওয়াজ
ড. আলি নওয়াজ (২৫ ডিসেম্বর ১৯২৬ - ১১ ফেব্রুয়ারি ২০০৫) হলেন বাংলাদেশের একজন প্রখ্যাত শিক্ষাবিদ, গবেষক ও লেখক। খনার বচন ও কৃষি সংক্রান্ত গবেষণা ও লেখালেখির জন্য তিনি সমধিক পরিচিত। তিনি বাংলাদেশের ভূমি ব্যবস্থাপনা বিষয়ে বিশেষ অবদান রাখায় এশিয়াটিক সোসাইটি অব বাংলাদেশ থেকে ’জাস্টিস্ মুহাম্মদ ইব্রাহিম গোল্ড মেডেল’ (২০০২) লাভ করেন।।
আলি নওয়াজ ১৯২৬ সালের ২৫ ডিসেম্বর তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) কুমিল্লা জেলার ব্রাহ্মণপাড়ার সাহেবাবাদ গ্রামে জন্মগ্রহণ করেন। তার পিতার নাম হাসান আলী ও মাতার নাম কাদরুন নেসা।
তিনি ১৯৫১ সালে ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতকোত্তর ডিগ্রী লাভ করেন।
তিনি খনার বচন এবং এর সাথে সম্পর্কিত কৃষি ও কৃষ্টি নিয়ে বিশদ গবেষনা করেন ও প্রায় ২৫টি পুস্তক রচনা করেন। তার রচিত গ্রন্থের মধ্যে রয়েছেঃ
চট্টগ্রাম ড্রাই ডক লিমিটেড
চট্টগ্রাম ড্রাই ডক লিমিটেড হচ্ছে একটি শুষ্ক ডক যা বাংলাদেশের চট্টগ্রাম বন্দরের নিকটে আবস্থিত এবং বাংলাদেশ নৌবাহিনীর মালিকানাধীন একটি প্রতিষ্ঠান।
চট্টগ্রাম ড্রাই ডক লিমিটেড পূর্বে বাংলাদেশ ইস্পাত ও প্রকৌশল কর্পোরেশনের মালিকানাধীন ছিল, যা চট্টগ্রাম বন্দর কর্তৃপক্ষের পরিপূরক কাজ করার জন্য নির্মিত হয়। এটিপতেঙ্গা, চট্টগ্রাম, বাংলাদেশে আবস্থিত। চট্টগ্রাম বন্দরে জাহাজ মেরামত এবং সেবাদানের জন্য নির্মিত হয়েছিল। ২৩ ডিসেম্বর ২০১৫ সালে এটিকে বাংলাদেশ নৌবাহিনীতে রূপান্তর করা হয়। ২০১৪ সালে এই ডকটি প্রথম পণ্যবাহী জাহাজ নির্মাণ শুরু করে। ২০১৫ সালে এটি সিলেট শহরের জন্য ছয়টি পায়েহাঁটা সেতু নির্মাণ করে।
ভারতের হিন্দু মন্দিরসমূহের তালিকা
এটি হলো একটি ভারতের রাজ্য কর্তৃক বৃহত্তর হিন্দু মন্দিরের তালিকা। ২০০১ সালের আদমশুমারিতে ভারতে ২০ লক্ষ্যের চেয়েও বেশি হিন্দু মন্দির রয়েছে বলে নথিপত্র করা হয়, যার সংখ্যা বর্তমানে উল্লেখযোগ্যভাবে বৃদ্ধি পেয়েছে।
অন্ধ্রপ্রদেশের আশেপাশে ৪০০০টি মন্দির আছে
জ্যোতি আম্গে
জ্যোতি আম্গে (জন্মঃ ১৬ ডিসেম্বর, ১৯৯৩) একজন ভারতীয় মহিলা; যিনি গিনেস বিশ্ব রেকর্ডের মতে বিশ্বের সবচেয়ে খাঁটোতম জীবিত নারী ঘোষিত হওয়ার ফলে খ্যাতিলাভ করেন।
১৬ ডিসেম্বর, ২০১১, খ্রিস্টাব্দে আম্গের ১৮তম জন্মদিনে দাপ্তরিকভাবে গিনেস বিশ্ব রেকর্ডস কর্তৃক তাঁকে বিশ্বের খাঁটোতম মহিলা ঘোষিত করা হয়; যার উচ্চতা ৬২ সেন্টিমিটার ()। তাঁর সীমিত উচ্চতার কারণ বৃদ্ধি অস্বাভাবিকতা অ্যাকোন্ড্রোপ্লাজিয়া।
আম্গে ২০০৯ সালের একটি তথ্যচিত্র "বডি শক: টু ফুট টল টীন"-এ অভিনয় করেন। এছাড়া ভারতীয় দূরদর্শন অনুষ্ঠান বিগ বস ৬-এও তিনি অতিথি হিসেবে উপস্থিত হন। ১৩ অগাস্ট ২০১৪-এ "আমেরিকান হরর স্টোরি:ফ্রেক শো"-এর চতুর্থ মৌসুমে আম্গে মা পেটিট ভূমিকায় অভিনয় করেন।
২০১২ সালে, তিনি বিশ্বের সবচেয়ে খাঁটোতম পুরুষ, নেপালের চন্দ্রবাহাদুর ডাঁগির সাথে দেখা করেন। এই জুটি ২০১৩ সালে "গিনেস বিশ্ব রেকর্ডস"-এর ৫৭তম সংস্করণের জন্য একসাথে পোজ দেয়।
আম্গে ২০১২ সালে টেও মামুকারির সাথে ইতালীয় চ্যানেল ক্যানাল ৫-এর "লো শো দেই রেকর্ড" অনুষ্ঠানটি একসাথে হোস্ট করেন।
২০১৪-এর অগাস্টে, অম্গে "আমেরিকান হরর স্টোরি:ফ্রেক শো"-তে অভিনয় করেন, যা ০৮ অক্টোবর ২০১৪-এ প্রদর্শিত হয়।
এছাড়া লোনাভালার সেলিব্রিটি ওয়াক্স মিউজিয়ামে তাঁর মোমের মূর্তি রয়েছে।
জন পার্কার
জন মর্টন পার্কার (; জন্ম: ২১ ফেব্রুয়ারি, ১৯৫১) ডেনভার্ক এলাকায় জন্মগ্রহণকারী প্রথিতযশা নিউজিল্যান্ডীয় সাবেক আন্তর্জাতিক ক্রিকেটার। ১৯৭৩ থেকে ১৯৮১ সময়কালে নিউজিল্যান্ড ক্রিকেট দলের পক্ষে ৩৬ টেস্ট ও ২৪টি একদিনের আন্তর্জাতিকে অংশগ্রহণ করেছেন। এছাড়াও, এক টেস্টে দলকে নেতৃত্ব দিয়েছেন তিনি। ঘরোয়া প্রথম-শ্রেণীর ক্রিকেটে নর্দার্ন ডিস্ট্রিক্টস ও ইংরেজ প্রথম-শ্রেণীর কাউন্টি ক্রিকেটে ওরচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান ছিলেন। লেগ ব্রেক গুগলি বোলিংও করতেন জন পার্কার।
তাঁর আরও দুই ভাই - কেনেথ পার্কার ও মারে পার্কার প্রথম-শ্রেণীর ক্রিকেটে অংশ নিয়েছেন। তিনি ভ্রাতৃত্রয়ের মধ্যে সর্বকনিষ্ঠ ছিলেন।
১৪ বছরের খেলোয়াড়ী জীবনে ২১টি প্রথম-শ্রেণীর শতরানের সন্ধান পেয়েছেন। ১৯৭২ থেকে ১৯৮৪ সাল পর্যন্ত ঘরোয়া প্রথম-শ্রেণীর ক্রিকেটে নর্দার্ন ডিস্ট্রিক্টসের সদস্য ছিলেন। এছাড়াও ১৯৭১ থেকে ১৯৭৫ সময়কাল পর্যন্ত ইংরেজ প্রথম-শ্রেণীর কাউন্টি ক্রিকেটে ওরচেস্টারশায়ারের প্রতিনিধিত্ব করেছেন।
২ ফেব্রুয়ারি, ১৯৭৩ তারিখে পাকিস্তানের বিপক্ষে তাঁর টেস্ট অভিষেক হয়। ৩৬ টেস্টে অংশ নিয়ে মোট তিনটি সেঞ্চুরি হাঁকিয়েছেন তিনি। ১৯৭৪ সালে সিডনি ক্রিকেট গ্রাউন্ডে স্বাগতিক অস্ট্রেলিয়ার বিপক্ষে নিজস্ব ৬ষ্ঠ টেস্টে মনোরম ১০৮ রান তুলেন। খেলাটি ড্রয়ে পরিণত হয়। ১৯৭৫ সালে সফরকারী ইংল্যান্ডের বিপক্ষে ইডেন পার্কে অনুষ্ঠিত টেস্টে ১২১ রান তুলেন। তাস্বত্ত্বেও তাঁর দল পরাজয়বরণ করে। পরের বছর ১৯৭৬ সালে ভারত সফরে যান। বোম্বের ওয়াংখেড়ে স্টেডিয়ামে অনুষ্ঠিত খেলায় ১০৪ রানের শতক হাঁকান। এ খেলায়ও নিউজিল্যান্ড দল পরাজিত হয়েছিল।
১৯৭৬-৭৭ মৌসুমে নিয়মিত অধিনায়ক গ্লেন টার্নারের অনুপস্থিতিতে সিরিজের তৃতীয় টেস্টে স্বাগতিক পাকিস্তানের বিপক্ষে দলের অধিনায়কের দায়িত্ব পালন করেছেন। ঐ টেস্টটি ড্রয়ে পরিণত হয়েছিল।
৩১ মার্চ, ১৯৭৪ তারিখে অস্ট্রেলিয়ার বিপক্ষে ওডিআই অভিষেক ঘটে তাঁর। মোট ২৪টি ওডিআইয়ে অংশগ্রহণ করেছেন। ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে গ্লেন টার্নারের নেতৃত্বাধীন নিউজিল্যান্ড দলের অন্যতম সদস্য ছিলেন। ঐ প্রতিযোগিতায় নিউজিল্যান্ড দল সেমি-ফাইনাল পর্যন্ত অগ্রসর হতে পেরেছিল।
লজ্জা গৌরী
লজ্জা গৌরী (দেবনাগরী: "लज्जा गौरी") হচ্ছে একজন হিন্দু দেবী যাকে উর্বরতা ও প্রাচুর্যের দেবী রূপে বিশ্বস করা হয় এবং তাঁকে "লজ্জা"র অভিব্যক্তি হিসেবে বর্ণিত করা হয়েছে।
লজ্জা গৌরীর প্রারম্ভিক বর্ণনা সিন্ধু উপত্যকার শক্তিবাদীগণের দ্বারা খোদিত শিলালিপিতে পাওয়া যায়, যদিও পরবর্তী বর্ণনাসমূহ ১ম-৩য় শতাব্দীকালের, এবং ভারতীয় উপমহাদেশের দাক্ষিণাত্য অঞ্চলে এই দেবীর উপাসনার প্রচলন ঘটে।
হিন্দুধর্মাবম্বীদের মহান মা দেবী লজ্জা গৌরী, অদিতি, অদ্য শক্তি; ঋষি জমদগ্নির পত্নী রেণুকা নামেও পরিচিত, এছাড়া মাতঙ্গী, ইয়ালাম্মা (সকলের মাতা), কোটারী, কোটাভী (একজন নগ্ন কুলদেবী), কোট্টামহিকা, কোটমাই এবং অন্যান্য নামেও উর্বরতার (প্রজনন) দেবীরূপে উপাসনা করা হয়। তিনি বর্তমান হিন্দুধর্মের সবচেয়ে প্রাচীন দেবী রূপ, মহারাষ্ট্র, গুজরাটের গ্রামগুলোতেও এই দেবীর উপাসনার প্রচলন ঘটে, যার উল্লেখ অমরাবতী, মধ্য ভারতের গ্রামীণ অঞ্চল, অন্ধ্রপ্রদেশ, কর্ণাটকে প্রাপ্ত (বর্তমানে রাজ্য সসংগ্রহশালা, চেন্নাইতে সংরক্ষিত) ১৫০ - ৩০০ খ্রিস্টপূর্বের ভাস্কর্য থেকে জানা যায়। এখানকার বাদামি নামক শহরেটি বাদামি গুহা মন্দির-এর জন্য বিখ্যাত; এখানকার স্থানীয় প্রত্নতত্ত্ব সংগ্রহশালার শিলালিপিতেও উল্লেখিত রয়েছে; যা আসলে বিজাপুরের নাগনাথ মন্দিরে পাওয়া গেছিল।
সামারটাইম (১৯৫৫-এর চলচ্চিত্র)
সামারটাইম () হল ডেভিড লিন পরিচালিত ১৯৫৫ সালের মারকিন-ব্রিটিশ প্রণয়ধর্মী নাট্য চলচ্চিত্র। ছবিটি যুক্তরাজ্যে "সামার ম্যাডনেস" নামে মুক্তি পায়। আর্থার লরেন্টস রচিত "দ্য টাইম অব দ্য কুকু" মঞ্চনাটক অবলম্বনে ছবিটির চিত্রনাট্য রচনা করেছেন ডেভিড লিন ও এইচ. ই. বেট্‌স। এতে প্রধান ভূমিকায় অভিনয় করেন ক্যাথরিন হেপবার্ন, রোসানো ব্রাজ্জি, ইসা মিরান্ডা ও ড্যারেন ম্যাকগাভিন।
ছবিটি শ্রেষ্ঠ পরিচালনা ও শ্রেষ্ঠ অভিনেত্রীর জন্য একাডেমি পুরস্কার, ও যে কোন উৎস থেকে শ্রেষ্ঠ চলচ্চিত্র ও শ্রেষ্ঠ বিদেশি অভিনেত্রীর জন্য বাফটা পুরস্কারের মনোনয়ন লাভ করে এবং ডেভিড লিন শ্রেষ্ঠ পরিচালক বিভাগে নিউ ইয়র্ক ফিল্ম ক্রিটিকস সার্কেল পুরস্কার লাভ করেন। ২০০২ সালে ছবিটি এএফআইয়ের ১০০ বছর... ১০০ আবেগ ধারাবাহিকের জন্য মনোনীত হয়।
২০০৮ সালে একাডেমি ফিল্ম আর্কাইভ "সামারটাইম" ছবিটিকে সংরক্ষণ করে।
ঔষধি লতাগুল্ম
ঔষধি লতাগুল্ম হলো এমন কতগুলো উদ্ভিদ যাদের ব্যবহার মূলত ঔষধ হিসাবে।
ভেষজ ঔষধ এবং সহায়ক খাদ্যদ্রব্য বিজ্ঞানসম্মত ও যথাযথ পরিমাণ মানের নিশ্চয়তা নেই বলে অভিযোগ করা হয়। ২০১৩ সালে পরিচালিত একটি সমীক্ষায় দেখা গিয়েছে যে এক তৃতীয়াংশ ভেষজ ঔষধে বোতলের গায়ে লিপিবদ্ধ দ্রব্য ও পরিমাণে সঠিক নেই।
মার্ডার ৩
মার্ডার ৩ () হল একটি ভারতীয় মনস্তাত্ত্বিক থ্রিলার সিনেমা। এটি মার্ডার সিনেমার তৃতীয় কিস্তি। সিনেমাটি পরিচালনা করেছেন বিশেষ ভাট ও প্রযোজনা করেছেন মুকেশ ভাট। এটি ছিল মূলত কলোম্বীয় থ্রিলার সিনেমা লা কারা অকুলতা সিনেমার পুনঃর্নিমান। সিনেমাটি ২০১৩ সালে মুক্তি পায়।
শান্তি আন্দোলন
শান্তি আন্দোলন হচ্ছে একটি সামাজিক আন্দোলন যার মাধ্যমে একাধিক আদর্শ অর্জনের চেষ্টা হয় যেমন কোনো নির্দিষ্ট যুদ্ধ বা সব যুদ্ধের সমাপ্তি, নির্দিষ্ট জায়গা বা অবস্থার ধরনে আন্তর্মানবিক সহিংসতা সর্বনিম্নকরন এবং প্রায়ই এটা সম্পর্কিত থাকে বিশ্বশান্তির সাথে। এসব উদ্দেশ্য পূরনের উপায়তে থাকে শান্তিবাদ, অহিংস প্রতিরোধ, বৈঠক, বর্জন, শান্তি শিবির, নৈতিক ব্যবসা, যুদ্ধবিরোধী রাজনৈতিক ব্যক্তিত্বদের সমর্থন, সামরিক-শিল্প ব্যবস্থা থেকে লাভ সরানোর আইন তৈরি, অস্ত্র নিষিদ্ধকরন, উন্মুক্ত সরকার ও স্বচ্ছতার ব্যবস্থা তৈরি, প্রত্যক্ষ গনতন্ত্র, যুদ্ধাপরাধ ও যুদ্ধ তৈরির ষড়যন্ত্র প্রকাশকারকদের সমর্থন করা, মিছিল এবং জাতীয় পর্যায়ে রাজনৈতিক দালালির সংগঠন তৈরি। পলিটিকাল কো ওপারেটিভ হচ্ছে এরকম এক সংস্থার উদাহরন যা চেষ্টা করে সব শান্তি আন্দোলন সংস্থা ও সবুজ সংস্থাকে এক করে ফেলবার, যাদের হয়তো কিছু বিচ্ছিন্ন লক্ষ্য আছে, কিন্তু তাদের সবারই আছে শান্তি ও মানবজাতি চলনের সাধারন লক্ষ্য। কিছু শান্তিকর্মীদের চিন্তার ব্যাপার হচ্ছে শান্তি অর্জনের চ্যালেঞ্জগুলো যখন যারা এসবের বিপক্ষে, তারা সহিংসতা ব্যবহার করে তাদের যোগাযোগ ও ক্ষমতায়নের মাধ্যম হিসাবে।
রতি পাণ্ডে
রতি পাণ্ডে হলেন একজন ভারতীয় অভিনেত্রী এবং উপস্থাপিকা। তিনি মূলত পোরাস (পুরু)-সহ, হিটলার দিদি, মিলে জাব হাম তুম, বেগুসারাই, হার ঘর কুছ কেহ্‌তা হ্যায় এবং শাদি স্ট্রীট ইত্যাদি দূরদর্শন ধারাবাহিক সমূহে অভিনয়ের মাধ্যমে পরিচিতি লাভ করেন।
রতি পাণ্ডে আসামে জম্মগ্রহণ করেছিলেন, সেখান থেকে সাত বছর পর্যন্ত বিদ্যালয়ে প্রাথমিক শিক্ষা নেন। পরে তিনি পাটনা চলে আসেন এবং সেখানে সেন্ট কারেন্স্‌ উচ্চ বিদ্যালয়-এ পড়ালেখা করেছিলেন। পরে তিনি কেন্দ্রীয় বিদ্যালয় ( সাদিক নগর স্কুল, নিউ দিল্লি) থেকে শিক্ষা সম্পন্ন করেন। রতি দিল্লি বিসশবিদ্যালয়ের মিরান্দ হাউস থেকে ব্যবসা শিক্ষা সম্পন্ন করেন, যেখানে পরে তিনি অর্থনীতিতে বিশেষজ্ঞা হন।
শ্রিয়া সরন
শ্রিয়া সরন ( (জন্ম: শ্রিয়া সরন ভটনাগর, ১১ই সেপ্টেম্বর ১৯৮২ সাল।), অন্যনাম শ্রিয়া, হলেন একজন ভারতীয় অভিনেত্রী ও মডেল যিনি ভারতীয় দক্ষিণাত্য চলচ্চিত্র, বলিউড এবং আমেরিকান চলচ্চিত্র-এ অভিনয়ের জন্য পরিচিত। শরণ দেরাদুনে জন্মগ্রহণ করেন এবং হরিদ্বারে শৈশবের বেশিরভাগ সময় অতিবাহিত করেন। ২০০১ সালে, তাঁকে রেনো নাথান-এর "থিরাক্তি কিউ হাওয়া"-নামের একটি মিউজিক ভিডিও-তে নৃত্য পরিবেশন করার সুযোগ করে দেন তাঁর নাচের গুরু, যেটি পরে তাঁকে অনেক ছবি প্রস্তুতকারকদের নজরে আনতে সাহায্য করেন। যদিও শরণ তাঁকে একজন প্রকৃত নৃত্য শিল্পীরুপে উতসাহিত করেন, তবে তাঁকে অনেক মূল চরিত্র করার ডাক আসে। অতঃপর, ২০০১ সালে শরণ পা রাখানে তাঁর প্রথম তেলুগু ছবি "ইশ্‌তাম" দিয়ে এবং পরের বছর তাঁর ব্যবসায়িক সফলতাপ্রাপ্ত ছবি "সন্থোসাম" (২০০২) মুক্তি পায়।
ফ্রড সাইয়া
ফ্রড সাইয়া () একটি বলিউড কৌতুক চলচ্চিত্র। চলচ্চিত্রটি পরিচালনা করেছেন সৌরভ শ্রীবাস্তব ও প্রযোজনা করেছেন প্রকাশ ঝা ও দিশা ঝা।
২০১৪ সালের অক্টোবর মাসে সিনেমার শুটিং শুরু হয় এবং ২০ ডিসেম্বর শুটিং শেষ হয়।সিনেমার জন্য পোশাক নকশা করেছেন প্রিয়াঙ্কা মুন্দাদা।সিনেমার কাহিনী অনুসারে আরশাদ ওয়ার্সী এর চরিত্রের ১৩জন স্ত্রী থাকবে।
তৃষা (অভিনেত্রী)
তৃষা কৃষ্ণন (জন্মঃ ৪ মে ১৯৮৩ সাল), বেশি পরিচিত তৃষা নামে, যিনি হলেন একজন চলচ্চিত্র অভিনেত্রী এবং মডেল, বিশেষত দক্ষিণাত্য ভারতীয় চলচ্চিত্র শিল্প-এ কাজ করে থাকেন। তিনি নিজেকে একজন প্রথম সারির অভিনেত্রী হিসেবে প্রতিষ্ঠিত করেন।
তৃষা চেন্নাই-এ তাঁর পরিবার মা ও দিদিমার সহিত বসবাস করেন। তাঁর মাতৃভাষা তামিল, এবং তিনি হিন্দি, ফ্রান্স ভাষা, ও ইংরেজি ভাষায় সাবলীলভাবে দক্ষ। তার মাতা উমা কৃষ্ণন অনেক তামিল চলচ্চিত্রে অভিনয় করেছেন, যার অধিকাংশই কমল হাসানের সাথে জুটি।
হবসন্‌স চয়েস (১৯৫৪-এর চলচ্চিত্র)
হবসন্‌স চয়েস () হল ডেভিড লিন পরিচালিত ব্রিটিশ প্রণয়ধর্মী রম্য চলচ্চিত্র। ছবিটি হ্যারল্ড ব্রাইহাউজ রচিত "একই নামের" নাটক অবলম্বনে নির্মিত। এতে নাম ভূমিকায় অভিনয় করেছেন চার্লস লটন, তার জ্যেষ্ঠ কন্যা চরিত্রে অভিনয় করেছেন ব্রেন্ডা ডি বাঞ্জি ও তার কর্মকর্তা চরিত্রে অভিনয় করেছেন জন মিলস।
"হবসন্‌স চয়েস" ছবিটি ৪র্থ বার্লিন চলচ্চিত্র উৎসবে স্বর্ণ ভল্লুক লাভ করে এবং ৮ম বাফটা পুরস্কার আয়োজনে শ্রেষ্ঠ ব্রিটিশ চলচ্চিত্রের পুরস্কার লাভ করে।উইল মোসপ চরিত্রের জন্য প্রথমে রবার্ট ডোনাটকে নির্বাচন করা হয়েছিল কিন্তু পরে তার হাপানিজনিত কারণে তাকে বাদ দেওয়া হয়। বহিঃদৃশ্যে যেখানে ম্যাগি হবসন ও উইলিয়াম মোসপ সাক্ষাৎ করেন সেই দৃশ্যটি পিল পার্কের পারশ্ববর্তী স্যালফোর্ড এলাকায় ধারণ করা হয়।
উদয়ন মাধ্যমিক বিদ্যালয়, বরিশাল
উদয়ন মাধ্যমিক বিদ্যালয় বাংলাদেশের বরিশাল শহরে অবস্থিত একটি প্রাচীন শিক্ষা প্রতিষ্ঠান। ১৯৫৩ সালে একটি ক্যাথলিক খ্রিস্টান ধর্মপ্রচারক সংঘ দ্বারা বিদ্যালয়টি প্রতিষ্ঠিত হয় ও তখন থেকে ধর্মপ্রচারক সম্প্রদায় কর্তৃক পরিচালিত হয়ে আসছে। এই বিদ্যালয়ে প্রাথমিক ও মাধ্যমিক পর্যায়ে শিক্ষার্থীদের পাঠদান করা হয়।
১৯৫৩ সালে চট্টগ্রাম ধর্মপ্রদেশের বিশপ লারোজ, সি.এস.সি এর অধীনস্থ পুরোহিত পিকার্ড, পুরোহিত ওবে ও আরও কয়েকজন ধর্মপ্রাণ ও প্রগতিশীল ব্যক্তিদের উদ্যোগে বরিশাল নগরীর ৫নং সদর রোড এলাকায় ‘‘কিশোর প্রাথমিক বিদ্যালয়’’ নামে বিদ্যালয়টি প্রতিষ্ঠিত হয়। এর মূল উদ্দেশ্য ছিল বিভিন্ন স্থান হতে আগত বরিশালে বসবাসরত খ্রিষ্টান ও অন্যান্য ছাত্রদের আধুনিক ও সময়োপযোগী শিক্ষায় শিক্ষিত করা এবং বাংলার কৃষ্টি ও সংস্কৃতিকে সমৃদ্ধ করা। প্রতিষ্ঠাকালীন সময়ে শিক্ষার্থী সংখ্যা ছিল ৮০ জন ও তখন প্রধান শিক্ষক ছিলেন সন্ন্যাসী কার্ডিনাল, সিএসসি।
১৯৫৭ খ্রিষ্টাব্দের দিকে কিশোর প্রাথমিক বিদ্যালয়টি স্থানান্তরিত করে নবগ্রাম রোড মাদার তেরেসা প্রেম নিবাসে নিয়ে আসা হয় ও বিদ্যালয়টির নাম পরিবর্তন করে ‘‘সেন্ট পলস্ প্রাথমিক বিদ্যালয়’’ রাখা হয় ও মাধ্যমিক পর্যায়েও পাঠদান শুরু করে। এসময় সন্ন্যাসী গ্রামো, সিএসসি প্রধান শিক্ষক এর দায়িত্ব পালন করেন ও ছাত্র সংখ্যা ছিল প্রায় ৫০০ জন। এ সময়ে সদর রোডে "প্রভাতী বালিকা বিদ্যালয়" প্রতিষ্ঠিত হয়। পরবর্তীতে বাড়তি ছাত্রদের স্থান সংকুলানের কথা বিবেচনা করে ১ম ও ২য় শ্রেণী প্রভাতি বালিকা বিদ্যালয়ের সাথে এবং ৩য়-৮ম শ্রেণী প্রভাতীর প্রাঙ্গনে পৃথকভাবে সেন্ট পলস্ নামে ছাত্ররা পড়াশুনা করে ও ‘প্রভাতী বালিকা বিদ্যালয়’ এ প্রতিষ্ঠা করে সেখানে ছাত্রীদের ছুটির পর ছাত্রদের পাঠদান হত।
কয়েক বছর পরে বিদ্যালয়টির নাম পরিবর্তন করে বাংলা নাম রাখার প্রস্তাব করা হয় ও সর্বসম্মতিক্রমে অত্র বিদ্যালয়ের শিক্ষক বাবু পঞ্চানন ঘোষের প্রস্তাবিত ‘উদয়ন’ নামটি গৃহীত হয় ও সে অনুযায়ী বিদ্যালয়ের নতুন নামকরণ হয় "উদয়ন মাধ্যমিক বিদ্যালয়"।
উদয়ন মাধ্যমিক বিদ্যালয় বর্তমানে বরিশাল নগরীর ৩২, ফজলুল হক এভিনিউ রোডে অবস্থিত। বিদ্যালয়টির জমির মালিকানা চট্টগ্রাম ধর্মপ্রদেশের বিশপ এর অধীন। বিদ্যালয় প্রাঙ্গনের পাশেই সেন্ট পল গির্জা অবস্থিত। বিদ্যালয়টি ইংরেজী "L" আকৃতির। এখানে পৃথক অথচ লাগোয়া দুতলা তিনটি ও চারতলা একটি পাকা ভবন রয়েছে। 
এছাড়া বিদ্যালয়ের প্রাথমিক শিক্ষা কার্যক্রম পুনরায় স্থানন্তরিত করে নবগ্রাম রোডে উদয়ন প্রাথমিক বিদ্যালয় নামে নতুন প্রস্তাবিত পাঁচ ভবনে পরিচালিত হচ্ছে।
উদয়ন মাধ্যমিক বিদ্যালয়ে তৃতীয় থেকে নবম শ্রেনীতে শিক্ষার্থীদের ভর্তির সুযোগ দেয়া হয়। মাধ্যমিক শ্রেনীতে বিজ্ঞান, মানবিক ও বাণিজ্য বিভাগে পড়ার সুযোগ রয়েছে। শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়। এই বিদ্যালয়ে বর্তমানে প্রাথমিক শাখায় ৯৪৩ জন এবং মাধ্যমিক শাখায় ১১২২ মোট ২০৬৬ জন ছাত্র পড়াশুনা করছে। এখানে ৪২জন শিক্ষক-শিক্ষিকা পাঠদান করছেন ও এবং ১ জন অফিস সহকারী ও দপ্তরী কর্মরত আছেন। এই শিক্ষা প্রতিষ্ঠানটি দুই বার জাতীয় শ্রেষ্ঠ পুরুস্কার লাভ করে।
৪৬তম স্বাধীন পদাতিক ব্রিগেড
৪৬তম স্বাধীন পদাতিক ব্রিগেড হচ্ছে বাংলাদেশ সেনাবাহিনীর একটি ঐতিহাসিক সামরিক দল। এই দলটি ঢাকা সেনানিবাস এলাকায় অবস্থিত। এই ব্রিগেড ঢাকা ব্রিগেড নামেও পরিচিত।
এই ব্রিগেডের বর্তমান কম্যান্ডার হলেন ব্রিগ্রেডিয়ার জেনারেল সাঈদ সিদ্ধিকি,এডব্লিউসি,পিএসসি।
৪৬তম স্বাধীন পদাতিক ব্রিগেড জেনারেল খালেদ মোশাররফকে ১৯৭৫ সালের ৩ নভেম্বর সমর্থন দেয়। এই ব্রিগেডের ক্যাপ্টেন হফিজের বিরুদ্ধে জেনারেল জিয়াউর রহমানকে আটকের অভিযোগে অভিযুক্ত করা হয়। ২০০৯ সালে বিডিআর বিদ্রোহের সময় এই ব্রিগেডকে কাজে না লাগানোর জন্য বাংলাদেশ সরকার সমালোচিত হয়।
দ্য সাউন্ড ব্যারিয়ার
দ্য সাউন্ড ব্যারিয়ার () হল ১৯৫২ সালে মুক্তিপ্রাপ্ত ব্রিটিশ চলচ্চিত্র। এটি মার্কিন যুক্তরাষ্ট্রে ব্রেকিং থ্রু দ্য সাউন্ড ব্যারিয়ার, ও ব্রেকিং দ্য সাউন্ড ব্যারিয়ার নামেও পরিচিত। ছবিটি পরিচালনা করেছেন ডেভিড লিন। এটি লিনের তার স্ত্রী অ্যান টডকে নিয়ে করার তৃতীয় ও শেষ চলচ্চিত্র। ছবিতে প্রধান চরিত্রে অভিনয় করেন রাফ রিচার্ডসন, অ্যান টড ও নাইজেল প্যাট্রিক।
ছবিটি প্রথম মুক্তির পর বক্স অফিসে সফল হয়, কিন্তু এটি লিনের সবচেয়ে কম পরিচিত চলচ্চিত্র। "ইন হুইচ উই সার্ভ" (১৯৪২) ছবির পর এই ছবিতে লিনের প্রামাণ্য চলচ্চিত্র নির্মাণশৈলী মনোভাব প্রকাশ পায়। ছবিটি একটি বিভাগে একাডেমি পুরস্কার, তিনটি বিভাগে বাফটা পুরস্কার ও তিনটি বিভাগে জাতীয় রিভিউ বোর্ড পুরস্কার লাভ করে।
স্বাদুপানির জলাবন
স্বাদুপানির জলাবন, মিঠাপানির জলাবন বা প্লাবিত জলাবন, হচ্ছে এমন ধরণের অরণ্যসমূহ যা সারা বছরের বা সাময়িক সময়ের জন্য স্বাদু পানিতে নিমজ্জিত থাকে। এটি সাধারণত নদ-নদীর নিম্নভূমি এবং মিঠাপানির হ্রদ এলাকার পাশে গড়ে উঠে। স্বাদুপানির জলাবন উদীচ্য থেকে উষ্ণপ্রধান এবং ক্রান্তীয় থেকে উপক্রান্তীয় জলবায়ু অঞ্চলে দেখা যায়।
ব্রাজিলের আমাজন অববাহিকায়, একটি সাময়িক প্লাবিত জলাবন অবস্থিত যা "ভার্জিয়া" নামে পরিচিত, যেটি আমাজনের মতো অরণ্যের জন্য বর্তমানে সর্বাধিক ব্যবহৃত। "ইগাপো", অন্য আরেকটি শব্দ যা ব্রাজিলের প্লাবিত আমাজনীয় অরণ্য বোঝাতে ব্যবহৃত হয়, যা অনেক সময় ইংরেজিতেও ব্যবহার করা হয়। বিশেষকরে, ভার্জিয়া শব্দ দ্বারা শ্বেতপানির-প্লাবিত বন, এবং ইগাপো দ্বারা কৃষ্ণপানির-প্লাবিত বন বুঝায়।
সোফিয়া লিলিস
সোফিয়া লিলিস (জন্ম: ১৩ ফেব্রুয়ারী ২০০২) হলেন একজন মার্কিন অভিনেত্রী। তিনি ২০১৭ সালে মুক্তি পাওয়া জনপ্রিয় মার্কিন অতিপ্রাকৃত অধীরতামূলক চলচ্চিত্র "ইট: চাপ্টার এক"-এ বেভার্লি মার্শ নামক চরিত্রটিতে অভিনয় করেছেন; যেটি মূলতঃ জনপ্রিয় মার্কিন লেখক স্টিভেন কিং-এর অধীরতামূলক উপন্যাস "ইট"-এর চলচ্চিত্র সংস্করণ।
লিলিসের জন্ম, ২০০২ সালের ১৩ই ফেব্রুয়ারী, মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরের ব্রুকলিন পৌরসভার উপকন্ঠে অবস্থিত ক্রাউন হাইটস নামক এলাকায়। তিনি নিউ ইয়র্ক শহরের ম্যানহাটন পৌরসভার উপকন্ঠে অবস্থিত ইউনিয়ন স্কয়ার এলাকার প্রধান প্রবেশ পথ ইরভিং প্লেস এর মধ্যবর্তী ১১৫ পূর্ব ফিফটিন্থ স্ট্রিট-এ নাট্যশালা এবং চলচ্চিত্র বিষয়ক প্রতিষ্ঠান লি স্টেসবার্গ থিয়েটার এন্ড ফিল্ম ইন্সিটিটিউট অভিনয় করা শুরু করেন, যখন তার বয়স ছিল মাত্র সাত বছর।
লিলিস, একজন অভিনয় শিল্পী হিসেবে আত্বপ্রকাশ করেন ২০১৪ সালে মুক্তিপ্রাপ্ত "এ্য মিডসামার নাইটস ড্রিম" এবং পরে তিনি "৩৭" নামক আরেকটি চলচ্চিত্রেও অভিনয় করেছেন। তিনি ২০১৭ সালে মুক্তিপ্রাপ্ত জনপ্রিয় অধীরতামূলক মার্কিন চলচ্চিত্র "ইট"-এ অভিনয় করেছেন, এটি জনপ্রিয় মার্কিন লেখক স্টিভেন কিং এর বিখ্যাত অধীরতামূলক উপন্যাস ইট-এর চলচ্চিত্র সংস্করণ, এবং যেটি পরিচালনা করেন আর্জেন্টিনীয় চলচ্চিত্র পরিচালক এন্ডি মুসচিয়েটি। "ইট" চলচ্চিত্রটিতে উল্লেখিত মূল ভূমিকা গুলোর মধ্যে একটি "বেভার্লি মার্শ" ভূমিকাটিতে তিনি অভিনয় করেন, যেখানে তিনি জেইডেন লিবারের, ফিন উল্ফহার্ড, ওয়্যাট ওলেফ, বিল স্কারসগার্ড, জ্যাক ডিলান গ্রেজার, জেরেমি রে টেইলর এবং চুজেন জেকবস-এর সাথে অভিনয় করেন।
২০১৭ সালে, তিনি জনপ্রিয় অষ্ট্রেলীয় গায়িকা সিয়ার "সেন্টা'স কামিং ফর আস" নামক গানের ভিডিওতে জনপ্রিয় মার্কিন অভিনেত্রী ক্রিস্টেন বেল এবং মার্কিন অভিনেতা ডেক্স সেফার্ড দম্পতির সন্তানদ্বয়ের একটির ভূমিকায় অভিনয় করেন।
লিলিস, মার্কিন টেলিভিশন চ্যানেল এইচবিওতে প্রচারিতব্য আসন্ন শল্প পর্বের ধারাবাহিক "শারর্প অবজেক্টস"-এ অভিনয়ে কাজ করছেন, ধারাবাহিকটিতে তিনি "ক্যামিলি পার্কার" নামক চরিত্রটির তরুনী সংস্করণে অভিনয় করবেন, যেটির প্রাপ্তবয়স্কা সংস্করণে অভিনয় করবেন মার্কিন অভিনেত্রী এ্যামি অ্যাডামস।
তার জেইক নামে একজন যমজ ভাই রয়েছে এবং তার একজন সৎ-ভাইও রয়েছে, যার নাম ফিলিপ। যখন তিনি শিশু ছিলেন তখন তার পিতা-মাতার বিবাহ বিচ্ছেদ ঘটে এবং বর্তমানে তিনি তার মা, জুলিয়ানা এবং সৎ বাবা ক্রিস্টোফার মেলেভোল্ডের সাথে বসবাস করেন, যিনি-ই (তার সৎ-বাবা) মূলতঃ সোফিয়ার অভিনয়ের প্রতি কৌতূহলতা প্রথম আবিষ্কার করেন।
রবার্ট ওর্ম
রবার্ট ওর্ম (১৭২৮ - ১৮০১) হলেন ইংল্যান্ডের একজন প্রখ্যাত শিক্ষাবিদ, গবেষক ও লেখক। ভারতীয় উপমহাদেশে ব্রিটিশ শাসনাধীন আমলের ইতিহাস সম্পর্কিত নানাবিধ তথ্য তার রচনা থেকে জানা যায়। তিনি ১৭৬৩ সালে “A History of the Military Transactions of the British nation in Indostan from the year 1747” নামক গ্রন্থ রচনা করে ‘প্রাচ্যবিদ’ হিসাবে প্রভূত সুনাম অর্জন করেন।
তিনি ১৭৪২ সালে ইস্ট ইন্ডিয়া কোম্পানির ‘লেখক’ হিসাবে উপমহাদেশে আসেন এবং প্রথমে মাদ্রাজ কাউন্সিলের একজন সদস্য হিসাবে ও পরে কলকাতায় কোম্পানীর সহায়ক গ্রন্থকার হিসাবে এখানে কাজ করেন।
ওর্মই ছিলেন পাশ্চাত্যে প্রাচ্য চর্চার সূচনাকারী। আলীবর্দী খাঁ, সিরাজউদ্দৌলা, জগৎ শেঠ প্রমুখ সম্পর্কে তিনি বিভিন্ন বিষয়ে বিবরণ দিয়েছেন। এছাড়াও এই অঞ্চলের অর্থনীতি, রাজনীতি এবং ব্যবসা-বাণিজ্য সম্পর্কেও তিনি বিশদ আলোচনা করেছেন।
তিনি ভারতীয় উপমহাদেশ সম্পর্কে বিশদ গবেষনা করেন ও এ সম্পর্কে বেশ কয়েকটি পুস্তক রচনা করেন। তার রচিত গ্রন্থের মধ্যে রয়েছেঃ
ওরিয়েন্ট এয়ারওয়েজ
ওরিয়েন্ট এয়ারওয়েজ () হল ভারতীয় উপমহাদেশে প্রতিষ্ঠিত একটি বেসরকারি বিমান পরিবহন সংস্থা, যেটি পরবর্তীতে পিআইএ এবং এর ধারাক্রমে বাংলাদেশ বিমানের মূল পরিষেবা দানকারী সংস্থা। এটি ১৯৪৬ সালে ভারতে প্রতিষ্ঠিত হয় এবং ভারত বিভক্তির পর ১৯৪৭ সালে পাকিস্তানে স্থানান্তরিত হয়। এই পরিবহন কোম্পানিটির প্রতিষ্ঠাতা ছিলেন ইস্পাহানি গ্রুপের কর্ণধার মির্জা আহমেদ ইস্পাহানি।
দ্বিতীয় বিশ্বযুদ্ধের পর পরই ১৯৪৬ সালে এই বিমান পরিষেবা কোম্পানিটি প্রতিষ্ঠিত হয় ভারতের করকাতায়। পরবর্তীতে পাকিস্তান সরকার সকল বেসরকারি বিমান পরিবহন সংস্থাকে একীভূত করে পাকিস্তান ইন্টারন্যাশনাল এয়ারলাইন্স গঠন করলে এটিও ১৯৫৫ সালের ১১ মার্চ বিলুপ্ত হয়ে যায়।
ফিলিপি কৌতিনিউ
ফিলিপি কৌতিনিউ কোরেয়া (; জন্ম ১২ জুন ১৯৯২) হচ্ছেন একজন ব্রাজিলীয় পেশাদার ফুটবলার যিনি একজন অ্যাটাকিং মিডফিল্ডার অথবা লেফট উইঙ্গার হিসেবে স্পেনীয় ক্লাব বার্সেলোনা এবং ব্রাজিল জাতীয় দলের হয়ে খেলে থাকেন।
কৌতিনিউর জন্ম ব্রাজিলের রিও দি জেনেরিও শহরে এবং সেখানেই তিনি বেড়ে ওঠেন। কৌতিনিউ তার অসাধারণ প্রতিভা দেখান এবং "ভাস্কো দা গামা" ফুটবল ক্লাবের তরুণ দলে উত্তীর্ণ হন। ২০০৮-এ তিনি ৪০ লক্ষ ইউরোর বিনিময়ে ইতালীয় ক্লাব ইন্তারনাজিওনালের সাথে চুক্তিবদ্ধ হন এবং পরবর্তীকালে ভাস্কো দা গামায় ধারে ফেরত যান। যেখানে তিনি একজন প্রধান খেলোয়াড় হয়ে ওঠেন। ইন্টার মিলানের হয়ে তার অভিষেক হয় ২০১০-এ এবং "ইন্টার মিলানের ভবিষ্যৎ" হিসাবে দেখা দেন কিন্তু মূল একাদশে নিজেকে নিয়মিত করতে ব্যর্থ হন এবং ২০১২ সালে স্পেনীয় ক্লাব "এসপানিওলে" ধারে খেলতে যান।
জানুয়ারি ২০১৩-এ, তিনি ইংরেজ দল লিভারপুল এর সাথে ৮৫ লক্ষ পাউন্ডের বিনিময়ে চুক্তিবদ্ধ হন। তিনি লিভারপুলে বিকাশ লাভ করেন; তার খেলার ধরন, ড্রিবলিং এবং দুরপাল্লার শটগুলির সমন্বয়স্বরূপ তিনি লিভারপুলের সমর্থক এবং সহকর্মীদের কাছ থেকে 'লিটল ম্যাজিশিয়ান' ডাকনাম অর্জন করেন। ২০১৫-এ "পিএফএ টিম অব দ্য ইয়ার"-এ তার নাম থাকার পর, ব্রাজিলীয় কিংবদন্তি খেলোয়াড় পেলে কৌতিনিউর "বিরাট ভবিষ্যৎ" এর ইঙ্গিত দেন। ২০১৮ সালে স্পেনীয় ক্লাব বার্সেলোনা তাকে ১০ কোটি ৫০ লক্ষ পাউন্ডের বিনিময়ে কিনে নেয়।
কৌতিনিউ ২০১০ সালে ১৮ বছর বয়সে ব্রাজিলের হয়ে সিনিয়র দলে আত্মপ্রকাশ করেছিলেন। সেই থেকে তিনি ৩০ টিরও বেশি ম্যাচে উপস্থিতি নিয়েছেন এবং ২০১৫ কোপা আমেরিকা ও কোপা আমেরিকা সেন্টেনারিও-এ দেশের হয়ে প্রতিনিধিত্ব করেছেন।
এসমেরেল্ডা কৌতিনিউ ও স্থপতি জোস কার্লোস কোরেয়া এর তৃতীয় ও কনিষ্ঠ পুত্র ফিলিপে কৌতিনিউ ১২ জুন ১৯৯২-এ ব্রাজিলের রিও দি জেনেরিওতে জন্ম গ্রহন করেন। রিও দি জেনেরিওর উত্তরের রোচা জেলায় পুরানো বস্তি শহর ও শিল্প গুদামের মাঝে তিনি বেড়ে উঠেন।
১৮ বছর বয়সে কৌতিনিউ তার পিতা-মাতার সাথে ইতালিতে যান ইন্টার মিলানে যোগ দেওয়ার জন্য। সেখানে তার গার্লফ্রেন্ড অ্যাইন এর সাথে তার প্রথম সাক্ষাৎ হয় তার এক বন্ধুর পার্টিতে। এস্পানিওল এ স্থানান্তরের সময় তার পিতা-মাতা ব্রাজিলে ফেরত আসেন। ২০১২ এর গ্রীষ্মে তিনি অ্যাইনকে বিবাহ করেন। কৌতিনিউ এর আইডল হচ্ছে রোনালদিনহো। তার আঙ্গুল থেকে বাইসেপ পর্যন্ত তার পিতা-মাতা, দুই ভাই ও তার স্ত্রী অ্যাইনের ট্যাটু অঙ্কিত রয়েছে। কৌতিনিউ খ্রিস্ট ধর্ম এর অনুসারী।
ফিন উল্ফহার্ড
ফিন ওল্ফহার্ড (জন্ম ডিসেম্বর ২৩, ২০০২) একজন কানাডীয় অভিনেতা এবং কন্ঠ অভিনেতা। তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যসমৃদ্ধ ধারাবাহিক স্ট্রেঞ্জার থিংস-এ তার অভিনীত ভূমিকা মাইল হুইলার, এবং ২০১৭ সালে মুক্তিপ্রাপ্ত জনপ্রিয় চলচ্চিত্র ইট, যেটি জনপ্রিয় মার্কিন লেখক স্টিভেন কিং এর বিখ্যাত উপন্যাস ইট এর চলচ্চিত্র সংস্করণ, সেখানে তার ভূমিকা রিচি টোজিয়ার-এর জন্য সবার নিকট বিশেষ ভাবে পরিচিত।
ওল্ফহার্ডের জন্ম কানাডার ব্রিটিশ কলাম্বিয়া রাজ্যের ভ্যানকুভার শহরে এক ফরাসি, জার্মান এবং ইহুদি বংশধর পরিবারে।
ওল্ফহার্ড প্রথমে তার অভিনয়ের কাজ পেয়েছিলেন মার্কিন বিজ্ঞাপন ভিত্তিক ওয়েবসাইট ক্রেইংসলিস্ট থেকে। তিনি মার্কিন টেলিভিশন চ্যানেল দ্য সিডব্লিউতে প্রচারিত রহস্য উৎঘাটন দৃশ্যকাব্যের কল্পবিজ্ঞানমূলক ধারাবাহিক "দ্য ১০০"-এ জোরান ভূমিকায় অভিনয়ের মাধ্যে ছোট পর্দার অভিনেতা হিসেবে আত্বপ্রকাশ করেন, এর অনুসরণে, পরবর্তীতে দ্য সিডব্লিউ চ্যানেলে প্রচারিত অধীরতামূলক ধারাবাহিক "সুপারন্যাচারাল"-এ জর্ডি পিনস্কি ভূমিকাও অভিনয় করেছেন।
২০১৬ সালে ওল্ফহার্ড, মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যসমৃদ্ধ ধারাবাহিক স্ট্রেঞ্জার থিংস-এ মাইক হুইলার ভূমিকায় অভিনয় করা শুরু করেন। তিনি ওয়েব সাইটে উক্ত চরিত্রটির জন্য অভিনয় শিল্পী প্রয়োজনের উন্মুক্ত একটি বিজ্ঞাপন দেখে ভিডিও বার্তার মাধ্যমে পরীক্ষা দিয়েছিলেন। ধারাবাহিকটির এই ভূমিকাটি "দৃশ্যকাব্য ধারাবাহিকে একটি দল হিসেবে অসাধারণ অভিনয়"-বিভাগে স্যাগ অ্যাওয়ার্ড জয় করে নিয়েছে।
তিনি জনপ্রিয় মার্কিন লেখক স্টিভেন কিং-এর অধীরতামূলক "ইট" উপন্যাসের চলচ্চিত্র সংস্করণ "ইট"-এ রিচি টোজিয়ার ভূমিকায় অভিনয় করেন, যেটি ২০১৭ সালের ৮ই সেপ্টেম্বর মুক্তি পায়। ধারাবাহিক স্ট্রেঞ্জার থিংস এবং চলচ্চিত্র "ইট" এ দুটিতেই ওল্ফহার্ডের ভূমিকাটি ১৯৮০ সালের ধাচের ছির, এবং এটি কাকতালীয় ছিল। ওল্ফহার্ডের মতে, প্রথমে যখন তিনি রিচি হিসেবে অভিনয় করছিলেন, তখন মূলত মার্কিন চলচ্চিত্র পরিচালক ক্যারি ফুকুনাগা ছিল চলচ্চিত্রটির পরিচালক এবং সসহ-লেখক, কিন্তু যখন ফুকুনাগা সৃজনশীলতার পার্থক্যের কারণে প্রকল্পটি ছেড়ে গিয়েছিল, তখন তার ঐ ভূমিকাটি মুখ থুবড়ে পড়ে, পরবর্তীতে এটি তাকে স্ট্রেঞ্জার থিংস-এ তার ভূমিকাটিতে অবলম্বন করতে সাহায্য করে। একসময় আর্জেন্টেনীয় পরিচালক এন্ডি মুসচেটি "ইট" এর সাথে সংযুক্ত হস, ওল্ফহার্ডকে আবারো তার উল্লেখিত ভূমিকা "রিচি" এর জন্য আবারও পরীক্ষা দিতে হয়।
নেটফ্লিক্সের আসন্ন অ্যানিমেশন ভিত্তিক শিক্ষনীয় ধারাবাহিক "কার্মেন সানডিয়াগো"-এ, তিনি "প্লেয়ার" নামক ভূমিকায় কন্ঠ প্রদান করবেন, যেটি নামকরণকারী চরিত্রের প্রধান সহকর্মী এবং বন্ধু। ধারাবাহিকটিতে ২০টি পর্ব রয়েছে, যা ২০১৯ সালে মুক্তি পাওয়ার কথা রয়েছে।
ওল্ফহার্ডকে কয়েকটি গানের ভিডিওতে হাজির হতে দেখা গিয়েছে, যেগুলোর মধ্যে কানাডীয় পাঙ্ক রক ব্যান্ড পাপ এ "গিল্ট ট্রিপ" (২০১৪) এবং "স্লিপ ইন দ্য হিট" (২০১৬2016) অন্যতম। এছাড়াও ২০১৭ সালে তিনি "স্পেন্টটাইম পেলেস" নামক ব্যান্ডের "সানোরা" নামক গানের ভিডিও এর সহ-পরিচালক ছিলেন গানের ভিডিওটিতে হাজিরও হয়েছিলেন।
অভিনয়ের পাশাপাশি, ওল্ফহার্ড একজন সংগীতজ্ঞ। তিনি ভ্যানকওভার ভিত্তিক ক্যালপুর্নিয়া নামক অল্টারনেটিভ ব্যান্ডের মূল-গায়ক এবং গিটার বাদক। ক্যালপুর্নিয়া ২০১৭ সালের নভেম্বর মাসে ডিআইওয়াই / স্বাধীন রেকর্ড লেবেল, রয়্যাল মাউন্টেন রেকর্ডস এর সাথে চুক্তিব্ধ হয়েছে। তারা ২০১৮ সালের প্রথম দিকে একটি ছোট অ্যালবাম বা ইপি প্রকাশ করার কথা রয়েছে।
বিকল্প প্রচারমাধ্যম
বিকল্প প্রচারমাধ্যম হচ্ছে প্রচারমাধ্যম যা স্থাপিত অথবা আধিপত্যকারী প্রচারমাধ্যম থেকে ভিন্ন হয় তাদের বস্তু, উৎপাদন ও বিতরণে। বিকল্প প্রচারমাধ্যমের একাধিক রুপ আছে যাদের মধ্যে আছে ছাপা, শাব্দিক, দৃশ্যিক, ইন্টারনেট ও পথ কলা। কিছু উদাহরণের মধ্যে আছে প্রতি-সাংস্কৃতিক জিন, ১৯৬০ সালের, জাতিগোত্র ও আদিবাসিভিত্তিক প্রচারমাধ্যম যেমন ফার্স্ট পিপোল্স টেলিভিশন নেটওয়ার্ক, কানাডাতে (পরবর্তীতে নতুন নাম করা হয় অ্যাবোরিজিনাল পিপল্স টেলিভিশন নেটওয়ার্ক), এবং আরো সাম্প্রতিকভাবে অনলাইনে উন্মুক্ত প্রকাশনাতে সংবাদ সাইট যেমন ইন্ডিমিডিয়া।
যেখানে মূলধারার প্রচারমাধ্যম সামগ্রিকভাবে সরকারি ও ব্যবসাপ্রাতিষ্ঠানিক স্বার্থ উপস্থাপন করে, বিকল্প প্রচারমাধ্যমের ব্যাপার থাকে অবানিজ্যিক প্রকল্প হবার যা মূলধারা থেকে বিচ্ছিন্নদের স্বার্থের পক্ষপাতিত্ব করে, যেমন গরীব, রাজনৈতিক ও জাতিগত সংখ্যালঘু, শ্রমজীবি সংগঠন, এলজিবিটি পরিচয়বাদি। এসব প্রচারমাধ্যম সংকুচিত দৃষ্টিকোনের প্রচার করে, যেমন যেগুলো শোনা যায় প্রগতিশীল খবর অনুষ্ঠান ডেমোক্রেসি নাউতে, এবং পরিচয়ভিত্তিক গোষ্ঠী তৈরি করে, উদাহরন হিসাবে যা দেখা যায় ইট গেট্স বেটার প্রজেক্ট এ যা ইউটিউবে তৈরি করা হয়েছিলো তার তৈরি হবার সময়ে সমকামি উঠতিতরুনদের মধ্যকার আত্মহত্যার হার বৃদ্ধির জবাবে।
বিকল্প প্রচারমাধ্যম একটা সংস্কৃতির রাজত্বকারী বিশ্বাস ও মূল্যবোধকে প্রতিযোগিতাতে আনে এবং অ্যান্তোনিও গ্রামসি এর কালচারাল হেজিমনি তত্ত্বের অনুসারিরা তাকে বর্ণনা করে "প্রতি-হেজিমনিক" হিসাবে।
ভারতের হ্রদসমূহের তালিকা
এখানে ভারতের উল্লেখযোগ্য হ্রদসমূহ তালিকাভুক্ত করা হলো।
২০১৮ ফিফা বিশ্বকাপ গ্রুপ ডি
২০১৮ ফিফা বিশ্বকাপ এর গ্রুপ ডি পর্বের খেলা ২০১৮ সালের ১৬ থেকে ২৬ জুন অনুষ্ঠিত হবে। এই গ্রুপে অংশগ্রহণ করছে আর্জেন্টিনা, আইসল্যান্ড, ক্রোয়েশিয়া এবং নাইজেরিয়া। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।
১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
দুই দলের আগে কখনো দেখা হয়নি।
গ্রুপ পর্বে যদি সামগ্রিক ও মুখোমুখি খেলার মানদন্ডের উপর ভিত্তি করেও যদি একাধিক দল একই অবস্থানে থাকে তবে সুশৃঙ্খল ভাবে খেলার জন্য পয়েন্ট এর উপর ভিত্তি করে দলীয় অবস্থান নির্ধারিত হবে। এই পয়েন্ট নির্ণয় করা হবে গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে যা নিম্নে বর্ণিত হল।একটি ম্যাচে একজন খেলোয়াড়ের জন্য নিম্নে বর্ণিত উপায়ের মধ্যে শুধুমাত্র একভাবেই পয়েন্ট কাটা যাবে।
আর্থার কার
আর্থার উইলিয়াম কার (; জন্ম: ২১ মে, ১৮৯৩ - মৃত্যু: ৭ ফেব্রুয়ারি, ১৯৬৩) সারের মিকলহম এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন। প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন আর্থার কার। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে মিডিয়াম বোলিং করতেন তিনি।
প্রতিশ্রুতিশীল তরুণ ব্যাটসম্যান হিসেবে আবির্ভাব ঘটে আর্থার কারের। ১৯১০ সালে বিদ্যালয়ের ছাত্র অবস্থাতেই নটিংহ্যামশায়ারের পক্ষে প্রথম-শ্রেণীর ক্রিকেটে প্রথম খেলতে নামেন। এরপর থেকে বেশ ভালো খেলতে থাকেন। ফলশ্রুতিতে ১৯১৯ সালে নটিংহ্যামশায়ারের অধিনায়কত্ব লাভ করেন।
১৯৩৪ সালে নটিংহ্যামশায়ারের অধিনায়কত্ব করা থেকে তাঁকে দূরে সরিয়ে রাখা হয়। এরপর আর কোন প্রথম-শ্রেণীর ক্রিকেট খেলতে আর্থার কারকে দেখা যায়নি।
আর্থার কার তাঁর সমগ্র খেলোয়াড়ী জীবনে ১১ টেস্টে অংশ নিয়ে ১৯.৭৫ গড়ে ২৩৭ রান তুলেছিলেন। প্রথম-শ্রেণীর ক্রিকেটে ৪৬৮ খেলায় ৩১.৫৬ গড়ে ২১০৫১ রান তুলেন। তন্মধ্যে ৪৫টি সেঞ্চুরিও করেছেন তিনি। এছাড়াও প্রথম-শ্রেণীর ক্রিকেটে মাঝে-মধ্যে মিডিয়াম পেস বোলিং করতেন। ৩৭.০৯ গড়ে ৩১ উইকেট পেয়েছেন।
১৯২২-২৩ মৌসুমে দক্ষিণ আফ্রিকা সফরের জন্য কারকে ইংল্যান্ড দলের সদস্য মনোনীত করা হয়। এ সফরেই তাঁর টেস্ট অভিষেক ঘটে। ২৩ ডিসেম্বর, ১৯২২ তারিখে দক্ষিণ আফ্রিকার বিপক্ষে তাঁর টেস্ট অভিষেক ঘটে।
১৯২৬ সালে অ্যাশেজ সিরিজ খেলার জন্য ইংল্যান্ডে আসে অস্ট্রেলিয়া দল। এ সিরিজে আর্থার কারকে ইংল্যান্ডের দলনেতা হিসেবে দায়িত্ব দেয়া হয়। লিডসে অনুষ্ঠিত তৃতীয় টেস্টে জর্জ ম্যাকাউলিকে মনোনীত করা হয়। ইংরেজ অধিনায়ক আর্থার কার বোধহয় ধারনা করেছিলেন যে, পিচ হয়তোবা স্পিনারদের সহায়তা করবে। অস্ট্রেলীয়রা জর্জ ম্যাকাউলি সম্পর্কে সচেতন ছিল ও তাঁদের ব্যাটিংয়ে প্রভাব বিস্তার করার কথা ভাবে। টসে জয়লাভের পরও অস্ট্রেলিয়াকে ব্যাটিং করার জন্য আমন্ত্রণ জানিয়েছিলেন। এরপর খেলার প্রথম ওভারেই চার্লি ম্যাককার্টনির ক্যাচ স্লিপে ফেলে দেন। ম্যাককার্টনি মধ্যাহ্নভোজনের পূর্বেই সেঞ্চুরি করেন। অস্ট্রেলিয়া দল ৪৯৪ রানে ইনিংস শেষ করে। দশ নম্বরে ব্যাট হাতে মাঠে নামেন জর্জ ম্যাকাউলি। ইংল্যান্ডের সংগ্রহ তখন ১৮২/৮ ও পরাজয়ের সমূহ আশঙ্কায় ধুকছিল। আক্রমণাত্মক ইনিংস খেলেন ও দশটি চারের মারে ৭৬ রান তুলেন। এ পর্যায়ে জর্জ গিয়ারির সাথে ১০৮ রান তুলে ড্র করান।
সিরিজের চতুর্থ টেস্টে টনসিলে আক্রান্ত হন। পঞ্চম টেস্টে আরোগ্য লাভ করলেও পার্সি চ্যাপম্যানকে অধিনায়ক হিসেবে তাঁর স্থলাভিষিক্ত করা হয়। তিনি এ সিদ্ধান্তে বেশ মনঃক্ষুণ্ণ হন। তবে, ১৯২৯ সালে দক্ষিণ আফ্রিকার বিপক্ষে আরও দুই টেস্টে দলকে শেষবারের মতো নেতৃত্ব দিয়েছিলেন। এরপর থেকেই নটিংহ্যামশায়ারের অধিনায়কত্ব করে অধিকাংশ সময় ইংরেজ কাউন্টি ক্রিকেট প্রতিযোগিতায় প্রভাববিস্তারকারী দলে পরিণত করতে সচেষ্ট ছিলেন।
১৯৩০ ও পরবর্তী বছরগুলোয় ভবিষ্যতের ইংল্যান্ড দলনেতা ডগলাস জারদিন ও নর্দাম্পটনশায়ারের ফাস্ট-বোলারদ্বয় হ্যারল্ড লারউড ও বিল ভোসকে নিয়ে বডিলাইন বোলিং কৌশল বাস্তবায়নে তৎপর হন। ১৯২৩ সালে উইজডেন কর্তৃক বর্ষসেরা ক্রিকেটার মনোনীত হন তিনি।
৭ ফেব্রুয়ারি, ১৯৬৩ তারিখে ৭০ বছর বয়সে ইয়র্কশায়ারের পশ্চিম উইটন এলাকায় আর্থার কারের দেহাবসান ঘটে।
২০১৮-এ বাংলাদেশ
২০১৮-এ বাংলাদেশে সংগঠিত হওয়া ঘটনাবলীর সংক্ষিপ্ত সার এটি।
কাজরারে
কাজরারে হলো একটি বলিউড চলচ্চিত্র যেটি ২০১০ সালের ১৫ অক্টোবর মুক্তি পায়।চলচ্চিত্রটি পরিচালনা করেন পূজা ভাট। এটিই প্রথম বলিউড চলচ্চিত্র যেটির দৃশ্যায়ন পেত্রা তে করা হয়, যেই স্থানটিকে অনেকে অষ্টম আশ্চর্য বলে থাকেন।
৩০মে ২০১০ সালে "কাজরারে" চলচ্চিত্রের গানসমূহের সংকলন প্রকাশ পায়, যাতে ৭টি গান ছিল। গানগুলির কথা লিখেছেন সমীর ও গানগুলি গেয়েছেন হিমেশ রেশমিয়া।
৯৮তম যুগ্ম ব্রিগেড (বাংলাদেশ)
৯৮তম ব্রিগেড যা "৯৮তম যুগ্ম ব্রিগেড" নামেও পরিচিত, হচ্ছে বাংলাদেশ সেনাবাহিনীর একটি ব্রিগেড দল। এটি বাংলাদেশ সেনাবাহিনীর প্রথম যুগ্ম ব্রিগেড।
২৩ জুন, ১৯৯৮ সালে, প্রধানমন্ত্রী শেখ হাসিনা যমুনা নদীর উপর বঙ্গবন্ধু সেতু উদ্বোধন করেন এবং ৯৮তম যুগ্ম ব্রিগেড প্রতিষ্ঠা করেন।
২৯ জানুয়ারি, ২০১৫ সালে, প্রধানমন্ত্রী শেখ হাসিনা টাঙ্গাইলে বঙ্গবন্ধু সেতুর নিকটে বঙ্গবন্ধু সেনানিবাস উদ্বোধন করেন। এছাড়াও তিনি নবনির্মিত ৯৮তম যুগ্ম ব্রিগেডের অফিস ভবনের জন্য প্রধান কার্যালয়, মেস, এবং বিভিন্ন পদমর্যাদার অফিসার, জেসিও এবং সৈনিকদের জন্য পারিবারিক বাসস্থান উন্মুক্ত করেন।৯৮তম যুগ্ম ব্রিগেডের মধ্যে প্রকৌশল নির্মাণ ব্যাটালিয়ন এবং পদাতিক ব্যাটালিয়ন বিদ্যামান রয়েছে। সেনাবাহিনীর অন্যান্য দলের থেকে বাছাই করে এই ব্রিগেডে সেনা এবং অফিসারদের নিয়োগ দেয়া হয়।
জিয়া মানেক
জিয়া মানেক হচ্ছেন একজন ভারতীয় টেলিভিশন অভিনেত্রী। টেলিভিশন জগতে প্রবেশ করার পূর্বে, তিনি ২০১০ সালের হিন্দি কমেডি চলচ্চিত্র না ঘর কে না ঘাট কে-এ একটি ছোট চরিত্রে অভিনয় করেছেন। তিনি স্টার প্লাসে সম্প্রচারিত জনপ্রিয় টেলিভিশন নাটক সাথ নিভানা সাথিয়াতে "গোপি বহু" চরিত্রে অভিনয়ের মাধ্যমে অধিক জনপ্রিয়তা অর্জন করেন। এছাড়াও তিনি সাব টিভিতে সম্প্রচারিত জিনি অর জুজু-এ অভিনয় করেছেন। ২০১২ সালে, তিনি ঝলক দিখলা যার ৫ম আসরে একজন প্রতিযোগী হিসেবে অংশগ্রহণ করেছেন।
জিয়া মানেক ১৯৮৬ সালের ১৮ ফেব্রুয়ারি আহমেদাবাদের গুজরাতে জন্মগ্রহণ করেন। তিনি গুজরাতি সম্প্রদায়ের অন্তর্গত।
আকাশ পানে চেয়ে আমি ভাবি মনে মনে
আকাশ পানে চেয়ে আমি ভাবি মনে মনে একটি ইউক্রেনীয় ভাষার গান। ১৮৪১ সালে গানটির কথা লিখেছেন ইউক্রেনীয় রোমান্টিক কবি মিখাইলো পেট্রেঙ্কো। গানের সুরকার লিউডমিলা আলেক্সান্ডোভা। সঙ্গীতশিল্পী ও কম্পোজার ভ্লাদিসলাভ জারেম্বা গানটির সঙ্গীতায়োজন করেছেন।
১৯৬২ সালের ১২ অগাস্টে সোভিয়েত মহাকাশযান ভস্টক ৪-এ গানটি প্রথমবারের মত মহাকাশে পরিবেশিত হয়। এসময় ইউক্রেনীয় বংশোদ্ভূত পাভেল পোপোভিচ গানটিতে কন্ঠ দেন।
বিধায়ক ভট্টাচার্য
বিধায়ক ভট্টাচার্য (৭ ফেব্রুয়ারি ১৯০৭ - ১৫ নভেম্বর ১৯৮৬) হলেন ভারতের একজন প্রখ্যাত নাট্যকার, সাহিত্যিক ও সাংবাদিক। তিনি ভারতীয় উপমহাদেশের প্রথম দিককার মঞ্চ অভিনেতা ও নাট্যকারদের অন্যতম। তিনি শান্তিনিকেতনে শিক্ষকতা করেছেন এবং রবীন্দ্রনাথের স্নেহধন্য ছিলেন।
'বিধায়ক ভট্টাচার্য ১৯০৭ সালের ৭ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ ভারত) মুর্শিদাবাদের জিয়াগঞ্জে জন্মগ্রহণ করেন। তার পিতার নাম হরিচরণ ভট্টাচার্য ও মাতার নাম সত্যবতী।
তার রচিত নাটকের মধ্যে রয়েছেঃ
হরিদাস ভট্টাচার্য
হরিদাস ভট্টাচার্য (৭ নভেম্বর ১৮৯১ - ২০ জানুয়ারি ১৯৫৬) হলেন ভারতের একজন প্রখ্যাত দার্শনিক ও শিক্ষাবিদ। তিনি ভারতীয় উপমহাদেশের অন্যতম প্রধান দার্শনিক হিসাবে বিবেচিত হন। তিনি ঢাকা বিশ্ববিদ্যালয়ের দর্শন বিভাগে একাদিক্রমে ২৬ বছর অধ্যাপনা করেন এবং এই বিভাগটি গড়ে তুলতে বিশেষ ভূমিকা পালন করেন।
হরিদাস ভট্টাচার্য ১৮৯১ সালের ৭ নভেম্বর তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ ভারত) পশ্চিমবঙ্গের ভাটপাড়ায় জন্মগ্রহণ করেন।
তিনি ঢাকা বিশ্ববিদ্যালয় প্রতিষ্ঠাকালীন এখানে যোগ দেন এবং ২৬ বছর এতে অধ্যাপনা করাকালীন ২২ বছর বিভাগীয় প্রধান হিসাবে দায়িত্ব পালন করেন। তার প্রখ্যাত শিক্ষার্থীর মধ্যে রয়েছেন - সরদার ফজলুল করিম ও নলিনীকান্ত ভট্টশালী।
আইখন
আইখন বা অয়ক্ষণ হল গ্রামীণ বাংলায় বাংলা নববর্ষের প্রথম দিনে উদযাপিত একটি লৌকিক উৎসব। এদিন বিভিন্ন ঐতিহ্যগত আচার-অনুষ্ঠানের মাধ্যমে বাংলার পল্লীবাসীরা নতুন বছরকে স্বাগত জানায়।
গ্রামীণ বাংলার পল্লীবাসীরা বাংলা পঞ্জিকার পয়লা বৈশাখের দিন ভোরবেলা বনে-বাগানে ঝরা-পাতা জড়ো করে আগুন জ্বালিয়ে পল্লীঅঞ্চল হরিধ্বনিতে মুখরিত করে তোলে যাতে শস্যের অনিষ্টকারী কীটপতঙ্গ আগুনে নষ্ট হয়ে যায়।
এরপর বাঁশের ঝাড়ে ও গাছের গোড়ায় নতুন মাটি দেওয়া হয়, ধানক্ষেতে গোবরসার দিয়ে হলকর্ষণ করা হয়। তারপর লম্বা-চওড়া-গভীরতায় বিঘৎখানেক একটি গর্ত করে তার মধ্যে ঘুটে জ্বালিয়ে একটি কাস্তের অগ্রভাগ ঐ আগুনে ফেলে দেওয়া হয়। কাস্তের ডগাটি অগ্নিতপ্ত হয়ে উঠলে সেটি উপস্থিত সকলের নাভির তলায় ছেঁকিয়ে দেওয়া হয় যাতে সমস্ত স্নায়ুকোষ উদ্দীপিত হয়ে ওঠে এবং পুরানো বছরের অসাড়তা দূর হয়ে যায় আর হঠাৎ করে কোনও কঠিন রোগ আক্রমণ করতে না পারে। এছাড়া, নাপিতের দেওয়া কাঁসার চকচকে দর্পনে বাড়ির লোকেরা নিজেদের মুখ দেখেন।
এরপর গৃহপালিত গরু-বাছুরকে স্নান করিয়ে নিজেরা স্নান সেরে বিভিন্ন ভেষজ উদ্ভিদে (যেমন: বেল, বট, অশ্বত্থ, মনসা, তুলসী প্রভৃতি) একটি দু'সেরী জলপূর্ণ ভাঁড়ে ছিদ্র করে ঝরা দেয়। এইদিন যব বা মুড়ির ছাতু খাওয়া একটি পালনীয় আচার। কোনও কোনও জায়গায় এইদিন 'আইখন পট-যাত্রা' বা চৈত্রের গাজন উৎসবের পরিসমাপ্তি ঘটে।
হাজমোলা
হাজমোলা হল একটি পাচক খাদ্য-চাকতি যা ভারতে ডাবর এবং পাকিস্তানে হিলাল দ্বারা শিল্পজাত করা হয়।এটি একপ্রকার ঐতিয্যগত আয়ুর্বেদ ঔষধি দ্বারা গঠিত এবং মনে করা হয় যে এটি এঁড়ে নিয়ন্ত্রণ, পরিপাকের জন্য আরাম এবং অপান নিয়ন্ত্রণ কর‍তে সাহায্য করে।
হাজমোলা পাঁচটি স্বাদে প্রকাশিত: আসল নিম্বু(লেবু), ইমলি(তেঁতুল), পুদিনা, আম্রুদ(পেয়ারা) এবং আনারদানা(বেদানা)।এই খাদ্য-চাকতিগুলো বোতলের আকৃতিতে বাক্সবন্দি এবং বাজারে ছাড়া হয়।এটি এছাড়াও গোল মরিচ এবং লবণের স্বাদে গঠিত।
এটির প্রধান উপকরণ হলো:
·        কালিমির্চ (গোল মরিচ) - গ্যাস্ট্রো-অন্ত্রীয় উত্তেজক
·        পিপ্পালি (লঙ্কা)
হাজমোলা ক্যান্ডি হল ছোট মিষ্টি যা প্রকৃতপক্ষে হাজমোলা খাদ্য-চাকতির সেই একই কাজ সম্পন্ন করে।এটি কয়েকটি স্বাদে পাওয়া যায় যার মধ্যে রয়েছে আল্বালি আম এবং চুলবুলি ইমলি।এছাড়াও এটি ভারতের শিশুদের মাঝে অনেক জনপ্রিয়।এই পণ্যটি আবার নেপাল, যুক্তরাষ্ট্র এবং অস্ট্রেলিয়ার কিছু ভারতীয় সুপারমার্কেটে বিক্রি হয়।এটি আবার কানাডার কিছু ভারতীয় দোকানেও পাওয়া যায়।
পৃথিবী ব্রত
পৃথিবী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের কুমারী মেয়েরা চৈত্র মাসের সংক্রান্তি থেকে সারা বৈশাখ মাস ধরে একমাসব্যাপী এই ব্রত পালন করে। এটি চার বছর পরপর পালন করতে হয়। ব্রতের উদ্দেশ্য হল সাংসারিক অমঙ্গল দূরীকরণ।
গ্রাম-বাংলার বসতবাড়ির মেঠো আঙিনা বা শানের মেঝেতে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।
পৃথিবী ব্রত পালনের প্রথম পর্যায়ে প্রয়োজনীয় উপকরণ অর্থাৎ আতপচালের পিটুলিগোলা, ছোট শাঁখ, মধু, দুধ ও গাওয়া ঘি সংগ্রহ করতে হয়। দ্বিতীয় পর্যায়ে মাটির উপর পরিষ্কার করে পিটুলি দিয়ে পদ্মপাতা, পৃথিবী ও ধরিত্রী দেবীর আল্পনা আঁকতে হয়। তৃতীয় পর্যায়ে পূজার মুহূর্তে শাঁখের মধ্যে ঘি, দুধ ও মধু ঢেলে আঁকা আল্পনার সামনে হাঁটু গেড়ে বসে, তিনবার পূজার মন্ত্র পড়ে আল্পনার ওপর ঢেলে দিতে হয়। চার বছর ব্রত পালনের পর উদযাপনের সময়ে সোনার পদ্মপাতা গড়িয়ে দিতে হয়।
ইশক ক্লিক
ইশক ক্লিক মূলত ২০১৬ সালের একটি বলিউড রোমান্টিক চলচ্চিত্র।এই চলচ্চিত্রটি পরিচালনা করেছেন অনিল বাল্লানি।এটি মুম্বাইয়ের একজন মডেলকে নিয়ে তৈরি।
বারখা
বারখা একটি বলিউড রোমান্টিক চলচ্চিত্র যেটি পরিচালনা করেছেন সাদাব মির্জা।চলচ্চিত্রটির দৃশ্যায়ন করা হয়েছে হিমাচল প্রদেশ,ভারতে।এটি ২০১৫ সালের ২৭মার্চ মুক্তি পায়।
হিমাচল প্রদেশ থেকে ২০১৪ সালে বারখা সিনেমার দৃশ্যায়ন শুরু হয়।সিনেমার অন্যান্য দৃশ্য মুম্বাইয়ে করা হয়।
বারখা বাণিজ্যিক ভাবে ব্যার্থ হয় এবং নানা সমালোচকগণ ২০১৫ সালের জন্য অনুপযুক্ত চলচ্চিত্র হিসেবে মন্তব্য করেন,তারা মনে করেন এই কাহিনী মূলত '৯০ এর জন্য উপযোগি।
জেনিফার মিস্ত্রী বন্সীওয়াল
জেনিফার মিস্ত্রী বন্সীওয়াল হচ্ছেন একজন ভারতীয় অভিনেত্রী। জেনিফার সাব টিভিতে প্রচারিত কমেডি ধারাবাহিক তারাক মেহতা কা উল্টা চশমায় অভিনয়ের মাধ্যমে জনপ্রিয়তা অর্জন করেন। এখানে তিনি রোশন সোধির চরিত্রে অভিনয় করেছেন। এই ধারাবাহিকটিতে তার চরিত্রটি ছিল খুবই মিষ্টি এবং নির্দোষ পারসি গৃহিনীর। ভাষা প্রতিবন্ধকতার কারণে সোধি ও রোশন উভয়েরই যোগাযোগের সমস্যা হয়ে থাকে। অভিনয়ের পাশাপাশি তিনি একটি বিউটি পার্লারও পরিচালনা করেন।
জেনিফার মায়ুর বাণীওয়াল ওরফে ববি বান্সিওয়ালের সাথে বিবাহ বন্ধনে আবদ্ধ হয়েছেন। ২০১৩ সালের ২৬শে আগস্ট, জেনিফার এক কন্যা সন্তানের জন্ম দেন, তার নাম রাখা হয় লেকিশা মিস্ট্রি বান্সিওয়াল।
সিরিকোট
সিরিকোট হল পাকিস্তানের খাইবার পাখতুনখোয়া প্রদেশের হরিপুর জেলার এবং গাজী তেহসিলের একটি মাসওয়ানী গ্রাম। স্থানাঙ্ক ৩৪°১০'৬০ উত্তরে ৭৩°৪৩'৫০ পশ্চিমে. এটা ইউনিয়ন কাউন্সিলের প্রধান প্রশাসন।
ভবানীপ্রসাদ মজুমদার
ভবানীপ্রসাদ মজুমদার হলেন একজন বাঙালি কবি ও ছড়াকার। তিনি বাংলা ভাষার প্রতি বর্তমান বাঙালির মনভাব নিয়ে বহু কবিতা লিখেছেন। তিনি একবিংশ শতকের বাঙালি কবিও ছড়াকারদের মধ্যে প্রথম সারির একজন। তিনি প্রায় ২০ হাজারের বেশি ছড়া লিখেছেন। 
তিনি জন্মগ্রহণ করেন হাওড়া জেলার জগাছা থানার অন্তর্গত দাশনগরের কাছে দক্ষিণ শানপুর গ্রামে। তার পিতা "নারায়ণচন্দ্র মজুমদার" এবং মাতা "নিরুপমা দেবী"। কবির শৈশব জীবন তার গ্রামেই অতিবাহিত করেছেন।
কবি ভবানীপ্রসাদ মজুমদার পেশায় একজ নিষ্ঠাবান শিক্ষক। বিশিষ্ট এই কবি ও ছড়াকার হাওড়া জেলার শানপুর গ্রামের "কালিতলা প্রথমিক বিদ্যালয়"-এ একজন শিক্ষক হিসাবে তার কর্মজীবন শুরু করেন। পরে তিনি বিদ্যালয়টিতে প্রধান শিক্ষক হিসাবে নিযুক্ত হয়েছিলেন।
তিনি প্রধানত সব ধরনের লেখাই লিখে থাকেন। প্রধানত ছোটদের উপযোগী মজার মজার ছড়া-কবিতা লেখায় বিশেষ পারদর্শী। তার প্রকাশিত ছড়ার সংখ্যা কুড়ি হাজারের বেশি। ছড়া নিয়ে নিরন্তন নানারকমের পরিক্ষানিরীক্ষা করতে ভালোবাসে।
কবির প্রকাশিত গ্রন্থের মধ্যে রয়েছে- মজার ছড়া, সোনালী ছড়া, কোলকাতা তোর খোল খাতা, হাওড়া-ভরা হরেক ছড়া, ডাইনোছড়া প্রভৃতি। তিনি সত্যজিৎ রায় ও রবীন্দ্রনাথ ঠাকুরকে নিয়ে লিখেছেন- ছড়ায় ছড়ায় সত্যজিৎ এবং রবীন্দ্রনাথ নইলে অনাথ।
তার বিখ্যাত কিছু ছড়া ও কবিতার নাম-
বাংলাটা ঠিক আসেনা কবিতার প্রথম আংশ-
রাজভবন (বিহার)
বিহার রাজভবন হচ্ছে বিহারের রাজ্যপালদের সরকারি বাসভবন। এটি বিহারের রাজধানী পাটনায় অবস্থিত। এটি বিহারের মুখ্যমন্ত্রীর সরকারি বাসভবনের বিপরীত দিকে অবস্থিত। এর সামনে ভারতবর্ষের প্রথম রাষ্ট্রপতি, শ্রী রাজেন্দ্র প্রসাদের ভাস্কর্য বিদ্যমান। বিহারের বর্তমান রাজ্যপাল হচ্ছেন সত্যপাল মলিক।
রাজ্যপাল (ভারত)
ভারতের রাষ্ট্রপতির রাজ্যসংঘ পর্যায়ের উপভোগকৃত ক্ষমতা ও পালনকৃত ভূমিকার সাথে ভারতের রাজ্য ও কেন্দ্রশাসিত অঞ্চলগুলির রাজ্যপাল এবং উপরাজ্যপালবৃন্দ রাজ্য পর্যায়ে ক্ষমতা ও ভূমিকা তুলনীয়। রাজ্যগুলির জন্য রাজ্যপাল এবং কেন্দ্রশাসিত অঞ্চলসমূহ ও দিল্লি জাতীয় রাজধানী অঞ্চলের জন্য উপরাজ্যপাল নিয়োগ দেওয়া হয়। রাজ্যপাল নামে রাজ্যের প্রধান হলেও মূল ক্ষমতা রাজ্যসমূহের মুখ্যমন্ত্রী এবং তাদের মন্ত্রীসভার হাতে ন্যস্ত থাকে।
রাজ্যপাল এবং উপরাজ্যপালবৃন্দকে ভারতের রাষ্ট্রপতি পাঁচ বছর মেয়াদের জন্য নিয়োগ দান করেন। রাজ্যপাল হতে হলে প্রার্থীর ভারতীয় নাগিরকত্ব থাকতে হবে, তাঁকে ন্যূনতম ৩৫ বছর বয়সী হতে হবে, তিনি ভারতীয় সংসদ কিংবা রাজ্যের বিধানসভার সদস্য হতে পারবেন না এবং অর্থনৈতিকভাবে লাভবান হতে পারেন এরকম কোন পেশায় তিনি নিযুক্ত থাকতে পারবেন না।
বানৌজা অদম্য
বানৌজা "অদম্য" হচ্ছে বাংলাদেশ নৌবাহিনীর পদ্মা ক্লাসের একটি টহল জাহাজ। এটি বাংলাদেশ নৌবাহিনীতে ২০১৩ সাল থেকে যুক্ত আছে।
২০১০ সালের ২ মে, এই জাহাজটির নির্মাণাদেশ দেয়া হয়। ১৫ই ডিসেম্বর ২০১৩ সালে জাহাজটি বাংলাদেশ নৌবাহিনীর নিকট হস্তান্তর করা হয়। ২৩ ডিসেম্বর ২০১৩-তে বানৌজা অদম্য বাংলাদেশ নৌবাহিনীতে কমিশন পায়।
বানৌজা "অদম্য" দীর্ঘ, প্রশস্থ এবং গভীরতা বিশিষ্ট। এই টহল জাহাজটির ওজন ৩৫০ টন। এর সর্বোচ্চ গতি । নৌযানটি ৪৫ জনকে নিয়ে একনাগাড়ে এক সপ্তাহ মিশন পরিচালনা করতে পারে।
এই জাহাজটি একজোড়া ২০ মিমি বিমান-বিধ্বংসী কামান এবং একজোড়া ৩৭ মিমি কামান দ্বারা সজ্জিত। "অদম্য" সামুদ্রিক মাইন এবং কাধে বহনযোগ্য বিমান-বিধ্বংসী ক্ষেপণাস্ত্র ও বহন করতে পারে।
জম্মু
জম্মু () ভারতের জম্মু ও কাশ্মীর রাজ্যের জম্মু বিভাগের বৃহত্তম শহর এবং রাজ্যটির শীতকালীন রাজধানী। শহরটি তাউই নদীর তীরে অবস্থিত। একটি পৌরসভা এটিকে পরিচালনা করে।